title: Vec T-272/21 R II: Uznesenie podpredsedu Všeobecného súdu z 26. novembra 2021 – Puigdemont i Casamajó a i./Parlament („Konanie o nariadení predbežného opatrenia – Inštitucionálne právo – Člen Parlamentu – Výsady a imunity – Zbavenie člena parlamentu poslaneckej imunity – Návrh na odklad výkonu – Neexistencia naliehavosti“)

text:
               24.1.2022

               SK

               Úradný vestník Európskej únie

               C 37/33

      Uznesenie podpredsedu Všeobecného súdu z 26. novembra 2021 – Puigdemont i Casamajó a i./Parlament
      (Vec T-272/21 R II)
      („Konanie o nariadení predbežného opatrenia - Inštitucionálne právo - Člen Parlamentu - Výsady a imunity - Zbavenie člena parlamentu poslaneckej imunity - Návrh na odklad výkonu - Neexistencia naliehavosti“)
      (2022/C 37/45)
      Jazyk konania: angličtina

         Účastníci konania

         Žalobcovia: Carles Puigdemont i Casamajó (Waterloo, Belgicko), Antoni Comín i Oliveres (Waterloo), Clara Ponsatí i Obiols (Waterloo) (v zastúpení: P. Bekaert, G. Boye, J. Costa i Rosselló a S. Bekaert, advokáti)

         Žalovaný: Európsky parlament (v zastúpení: N. Lorenz, N. Görlitz a J.-C. Puffer, splnomocnení zástupcovia)

         Vedľajší účastník, ktorý v konaní podporuje žalovaného: Španielské kráľovstvo (v zastúpení: S. Centeno Huerta, splnomocnený zástupca)

         Predmet veci

      Návrh podľa článkov 278 a 279 ZFEÚ, ktorého predmetom je odklad výkonu rozhodnutí Parlamentu P9_TA(2021)0059, P9_TA(2021)0060 a P9_TA(2021)0061 z 9. marca 2021 o návrhu, aby boli žalobcovia zbavení imunity

         Výrok

                  1.

                  Návrh na nariadenie predbežného opatrenia sa zamieta.

                  2.

                  O trovách konania sa rozhodne neskôr.


title: Vec T-534/21 R: Uznesenie predsedu Všeobecného súdu z 25. novembra 2021 – VP/Cedefop („Konanie o nariadení predbežného opatrenia – Verejná služba – Dočasní zamestnanci – Návrh na nariadenie predbežného opatrenia – Neprípustnosť“)

text:
               24.1.2022

               SK

               Úradný vestník Európskej únie

               C 37/33

      Uznesenie predsedu Všeobecného súdu z 25. novembra 2021 – VP/Cedefop
      (Vec T-534/21 R)
      („Konanie o nariadení predbežného opatrenia - Verejná služba - Dočasní zamestnanci - Návrh na nariadenie predbežného opatrenia - Neprípustnosť“)
      (2022/C 37/46)
      Jazyk konania: angličtina

         Účastníci konania

         Žalobkyňa: VP (v zastúpení: L. Levi, advokátka)

         Žalovaný: Európske stredisko pre rozvoj odborného vzdelávania (v zastúpení: T. Bontinck, A. Guillerme a T. Payan, advokáti)

         Predmet veci

      Návrh na základe článkov 278 a 279 ZFEÚ jednak na odklad vykonateľnosti aktu výkonného výboru Cedefop znejúceho v prospech záveru jeho výkonného riaditeľa obnoviť pracovné miesto interného právneho poradcu a začať výberové konanie a jednak na uloženie povinnosti Cedefop zachovať voľné miesto dočasného zamestnanca v platovej triede AD, na ktorom je možné obnoviť pracovné miesto žalobkyne ako právnej poradkyne

         Výrok

                  1.

                  Návrh na nariadenie predbežného opatrenia sa zamieta.

                  2.

                  O trovách konania sa rozhodne neskôr.


title: Vec T-613/21: Žaloba podaná 19. októbra 2021 – XH/Komisia

text:
               24.1.2022

               SK

               Úradný vestník Európskej únie

               C 37/34

      Žaloba podaná 19. októbra 2021 – XH/Komisia
      (Vec T-613/21)
      (2022/C 37/47)
      Jazyk konania: angličtina

         Účastníci konania

         Žalobca: XH (v zastúpení: E. Auleytner, advokát)

         Žalovaná: Európska komisia

         Návrhy

      Žalobca navrhuje, aby Všeobecný súd:

                  —

                  zrušil rozhodnutie zo 4. decembra 2020, ktorým sa zamietla žiadosť žalobcu o pomoc a rozhodnutie menovacieho orgánu vydané v odpovedi na sťažnosť, ktorú podal žalobca,

                  —

                  zrušil rozhodnutie z 26. mája 2021, týkajúce sa začatia konania o určenie invalidity a rozhodnutie menovacieho orgánu vydané v odpovedi na sťažnosť, ktorú podal žalobca,

                  —

                  priznať žalobcovi nárok na náhradu škody alebo ujmy,

                  —

                  uložil žalovanej povinnosť nahradiť trovy konania žalobcu.

         Dôvody a hlavné tvrdenia

      Na podporu svojej žaloby, žalobca uvádza štyri žalobné dôvody:

                  1.

                  Prvý žalobný dôvod je založený na nesprávnom právnom posúdení a vadách sporného konania: porušenie článkov 12a a 24 služobného poriadku v spojení s článkom 7 Charty základných práv Európskej únie, konkrétne na porušení povinnosti starostlivosti a zásady riadnej správy vecí verejných zakotvených v článku 41 Charty.

                  2.

                  Druhý žalobný dôvod je založený na porušení článkov 12a, 24 a 59 – 60 služobného poriadku, ku ktorému došlo tým, že žalobcovi sa stanovovali zjavne nedosiahnuteľné ciele, ktorými sa od neho požadovalo, aby vykonával prácu počas pracovného voľna zo zdravotných dôvodov, v rámci ktorého mu bola priznaná 100 % pracovná neschopnosť.

                  3.

                  Tretí žalobný dôvod je založený na porušení článku 59 služobného poriadku v spojení s jeho článkami 12a a 24 – konanie o určenie invalidity bolo začaté bez toho, aby doba čerpania pracovného voľna zo zdravotných dôvodov dosiahla požadovanú dĺžku.

                  4.

                  Štvrtý žalobný dôvod je založený na porušení článkov 7 a 8 Charty základných práv.


title: Vec T-644/21: Žaloba podaná 4. októbra 2021 – Pharmadom/EUIPO – Wellbe Pharmaceuticals (WellBe PHARMACEUTICALS)

text:
               24.1.2022

               SK

               Úradný vestník Európskej únie

               C 37/35

      Žaloba podaná 4. októbra 2021 – Pharmadom/EUIPO – Wellbe Pharmaceuticals (WellBe PHARMACEUTICALS)
      (Vec T-644/21)
      (2022/C 37/48)
      Jazyk, v ktorom bola podaná žaloba: angličtina

         Účastníci konania

         Žalobkyňa: Pharmadom (Boulogne-Billancourt, Francúzsko) (v zastúpení: M-P. Dauquaire, advokát)

         Žalovaný: Úrad Európskej únie pre duševné vlastníctvo (EUIPO)

         Ďalší účastník konania pred odvolacím senátom: Wellbe Pharmaceuticals S.A. (Varšava, Poľsko)

         Údaje týkajúce sa konania pred EUIPO

         Prihlasovateľ spornej ochrannej známky: ďalší účastník konania pred odvolacím senátom.

         Dotknutá sporná ochranná známka: prihláška obrazovej ochrannej známky Európskej únie WellBe PHARMACEUTICALS – prihláška č. 17 151 176.

         Konanie pred EUIPO: námietkové konanie.

         Napadnuté rozhodnutie: rozhodnutie piateho odvolacieho senátu EUIPO z 12. júla 2021 vo veci R 1423/2020-5.

         Návrhy

      Žalobkyňa navrhuje, aby Všeobecný súd:

                  —

                  zrušil napadnuté rozhodnutie.

         Uvádzaný žalobný dôvod

                  —

                  porušenie článku 8 ods. 1 písm. b) nariadenia Európskeho parlamentu a Rady (EÚ) 2017/1001.


title: Vec T-682/21: Žaloba podaná 19. októbra 2021 – ClientEarth/Rada

text:
               24.1.2022

               SK

               Úradný vestník Európskej únie

               C 37/35

      Žaloba podaná 19. októbra 2021 – ClientEarth/Rada
      (Vec T-682/21)
      (2022/C 37/49)
      Jazyk konania: angličtina

         Účastníci konania

         Žalobkyňa: ClientEarth AISBL (Brusel, Belgicko) (v zastúpení: O. Brouwer, B. Verheijen a T. van Helfteren, advokáti)

         Žalovaná: Rada Európskej únie

         Návrhy

      Žalobkyňa navrhuje, aby Všeobecný súd:

                  —

                  zrušil rozhodnutie žalovanej z 9. augusta 2021 č. SGS 21/2870, doručené žalobkyni 9. augusta 2021, o odmietnutí prístupu k niektorým dokumentom vyžiadaným na základe nariadenia Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (1) a na základe nariadenia Európskeho parlamentu a Rady (ES) č. 1367/2006 zo 6. septembra 2006 o uplatňovaní ustanovení Aarhuského dohovoru o prístupe k informáciám, účasti verejnosti na rozhodovacom procese a prístupe k spravodlivosti v záležitostiach životného prostredia na inštitúcie a orgány Spoločenstva (2),

                  —

                  rozhodol, že žalovaná je povinná nahradiť žalobkyni všetky trovy konania podľa článku 134 Rokovacieho poriadku Všeobecného súdu, vrátane trov konania akýchkoľvek vedľajších účastníkov.

         Dôvody a hlavné tvrdenia

      Na podporu svojej žaloby uvádza žalobkyňa päť žalobných dôvodov.

                  1.

                  Prvý žalobný dôvod je založený na nesprávnom právnom posúdení a zjavne nesprávnom posúdení, v ktorých dôsledku došlo k nesprávnemu uplatneniu výnimky týkajúcej sa ochrany rozhodovacieho procesu (článok 4 ods. 3 prvý pododsek nariadenia č. 1049/2001), keďže nie je pravda, že by zverejnenie mohlo vážne narušiť rozhodovací proces, na ktorý sa poukazuje.

                              —

                              Žalobkyňa tvrdí, že Rada nesplnila prísnu požiadavku právneho kritéria, t. j. že zverejnenie musí vážne narušiť rozhodovací proces. Po prvé v čase vydania sporného rozhodnutia už neprebiehal žiadny rozhodovací proces o merite veci. Rada navyše nesprávne vychádzala z tvrdenia, že externé zasahovanie zo strany verejnosti do rozhodovacieho procesu týkajúce sa nariadenia č. 1367/2006 by bolo problematické.

                  2.

                  Druhý žalobný dôvod je založený na nesprávnom právnom posúdení a zjavne nesprávnom posúdení, v ktorých dôsledku došlo k nesprávnemu uplatneniu výnimky týkajúcej sa ochrany právneho poradenstva (článok 4 ods. 2 druhá zarážka nariadenia č. 1049/2001), keďže nie je pravda, že by zverejnenie mohlo vážne narušiť ochranu právneho poradenstva.

                              —

                              Rada nepreukázala, že vyžiadaný dokument obsahuje konkrétne platné právne rady. Rada navyše nezohľadnila príslušné právne ustanovenia a zásady zakotvené v právnych predpisoch aj judikatúre, podľa ktorých musí byť legislatívny proces Únie otvorený a právna analýza vykonaná právnou službou niektorého orgánu Únie obsahujúca dôležité všeobecné právne rozbory týkajúce sa legislatívneho procesu pre prijatie zmeny právneho predpisu Únie má byť sprístupnená (ak je vyžiadaná na základe nariadenia č. 1049/2001).

                  3.

                  Tretí žalobný dôvod je založený na nesprávnom právnom posúdení a zjavne nesprávnom posúdení, v ktorých dôsledku došlo k nesprávnemu uplatneniu výnimky týkajúcej sa ochrany rozhodovacieho procesu (článok 4 ods. 3 prvý pododsek nariadenia č. 1049/2001) a výnimky týkajúcej sa ochrany právneho poradenstva (článok 4 ods. 2 druhá zarážka nariadenia č. 1049/2001), keďže sporné rozhodnutie neuznalo a nepovolilo prístup na základe prevažujúceho verejného záujmu.

                              —

                              Rada neuznala a nepovolila prístup na základe prevažujúceho verejného záujmu. Prevažujúci verejný záujem v tomto prípade existuje, keďže zmena nariadenia č. 1367/2006 má veľký význam pre budúci rozsah prístupu k spravodlivosti v záležitostiach životného prostredia a sporné rozhodnutie má na žalobkyňu konkrétny a významný dopad pri plnení jej poslania ako mimovládnej organizácie slúžiacej verejnému záujmu.

                  4.

                  Štvrtý žalobný dôvod je založený na nesprávnom právnom posúdení a zjavne nesprávnom posúdení, v ktorých dôsledku došlo k nesprávnemu uplatneniu výnimky týkajúcej sa ochrany medzinárodných vzťahov [článok 4 ods. 1 písm. a) tretia zarážka nariadenia č. 1049/2001].

                              —

                              Rada nesplnila prísnu požiadavku právneho kritéria pre platné uplatnenie výnimky stanovenej v článku 4 ods. 1 písm. a) tretej zarážke nariadenia č. 1049/2001, t. j. že zverejnenie dokumentov má konkrétne a skutočne narúšať ochranu medzinárodných vzťahov a že riziko narušenia tohto záujmu musí byť primerane predvídateľné a nesmie byť čisto hypotetické.

                  5.

                  Piaty, subsidiárne uvádzaný žalobný dôvod, je založený na nesprávnom právnom posúdení a zjavne nesprávnom posúdení, v ktorých dôsledku došlo k nesprávnemu uplatneniu povinnosti povoliť čiastočný prístup k dokumentom (článok 4 ods. 6 nariadenia č. 1049/2001).

                              —

                              Žalobkyňa napokon tvrdí, že Rada neskúmala a nepovolila čiastočný prístup v rámci nevyhnutného právneho štandardu. Rada podľa nej nesprávne uplatnila právne kritérium požadujúce, aby posúdila, či sa uplatnené výnimky (niektorá z uplatnených výnimiek) vzťahujú na každú časť vyžiadaného dokumentu.

         (1)  Ú. v. ES L 145, s. 43; Mim. vyd. 01/003, s. 331.

         (2)  Ú. v. EÚ L 264, 2006, s. 13. Poznámka: vyžiadaný dokument sa týka rozhodovacieho procesu v prípade navrhovanej zmeny nariadenia č. 1367/2006.


title: Vec T-683/21: Žaloba podaná 19. októbra 2021 – Leino-Sandberg/Rada

text:
               24.1.2022

               SK

               Úradný vestník Európskej únie

               C 37/37

      Žaloba podaná 19. októbra 2021 – Leino-Sandberg/Rada
      (Vec T-683/21)
      (2022/C 37/50)
      Jazyk konania: angličtina

         Účastníci konania

         Žalobca: Päivi Leino-Sandberg (Helsinki, Fínsko) (v zastúpení: O. Brouwer, B. Verheijen a T. van Helfteren, advokáti)

         Žalovaná: Rada Európskej únie

         Návrhy

      Žalobkyňa navrhuje, aby Všeobecný súd:

                  —

                  zrušil rozhodnutie žalovanej z 9. augusta 2021, sp. zn. SGS 21/2869, doručené žalobkyni 9. augusta 2021, ktorým bol odmietnutý prístup k niektorým dokumentom (1) požadovaným na základe nariadenia Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (2);

                  —

                  v súlade s článkom 134 rokovacieho poriadku Všeobecného súdu uložil žalovanej povinnosť nahradiť trovy konania, ktoré vynaložila žalobkyňa, a to vrátane trov konania vynaložených prípadnými vedľajšími účastníkmi konania.

         Dôvody a hlavné tvrdenia

      Na podporu svojej žaloby uvádza žalobkyňa päť žalobných dôvodov.

                  1.

                  Prvý žalobný dôvod je založený na nesprávnom právnom posúdení a zjavne nesprávnom posúdení, ktoré sú dôsledkom nesprávneho uplatnenia výnimky súvisiacej s ochranou rozhodovacieho procesu (článok 4 ods. 3 prvý pododsek nariadenia č. 1049/2001), keďže zverejnenie by vážne nenarušilo dotknutý rozhodovací proces.

                              —

                              Žalobkyňa tvrdí, že Rada nesplnila prísne kritérium stanovené v právnej úprave týkajúce sa toho, že zverejnenie musí vážne narušiť dotknutý rozhodovací proces. V okamihu prijatia napadnutého rozhodnutia už žiadny rozhodovací proces neprebiehal. Rada okrem toho nesprávne vychádzala z tvrdenia, vonkajší zásah verejnosti do rozhodovacieho procesu súvisiaceho s nariadením č. 1367/2006 by bol problematický.

                  2.

                  Druhý žalobný dôvod je založený na nesprávnom právnom posúdení a zjavne nesprávnom posúdení, ktoré sú dôsledkom nesprávneho uplatnenia výnimky súvisiacej s ochranou právneho poradenstva (článok 4 ods. 2 druhá zarážka nariadenia č. 1049/2001), keďže zverejnenie by neviedlo k vážnemu porušeniu ochrany právneho poradenstva.

                              —

                              Rada nepreukázala, že požadovaný dokument obsahuje nejaké konkrétne pracovné právne poradenstvo. Rada ďalej nezohľadnila relevantné právne ustanovenia a zásady, ktoré sú stanovené v právnej úprave a judikatúre, podľa ktorých platí, že legislatívny postup Únie musí byť transparentný a že je potrebné (ak je v tejto súvislosti podaná žiadosť podľa nariadenia č. 1049/2001) zverejňovať právne analýzy vykonané právnymi službami orgánov Únie, ktoré obsahujú dôležité všeobecné právne analýzy týkajúce sa legislatívneho procesu súvisiaceho s prijímaním alebo revíziou legislatívnych aktov Únie.

                  3.

                  Tretí žalobný dôvod je založený na nesprávnom právnom posúdení a zjavne nesprávnom posúdení, ktoré sú dôsledkom nesprávneho uplatnenia výnimky súvisiacej s rozhodovacím procesom (článok 4 ods. 3 prvý pododsek nariadenia č. 1049/2001) a výnimky súvisiacej s ochranou právneho poradenstva (článok 4 ods. 2 druhá zarážka nariadenia č. 1049/2001), keďže v napadnutom rozhodnutí nie je uznaný a poskytnutý prístup na základe prevažujúceho verejného záujmu.

                              —

                              Rada neuznala a neposkytla prístup na základe prevažujúceho verejného záujmu. Prevažujúci verejný záujem existuje, keďže revízia nariadenia č. 1367/2006 má zásadný význam pre úroveň prístupu k spravodlivosti v záležitostiach životného prostredia v budúcnosti; napadnuté rozhodnutie sa pritom žalobkyne v rámci jej povolania výskumnej a akademickej pracovníčky, ktoré vykonáva vo verejnom záujme, konkrétne a značne dotýka.

                  4.

                  Štvrtý žalobný dôvod je založený na nesprávnom právnom posúdení a zjavne nesprávnom posúdení, ktoré sú dôsledkom nesprávneho uplatnenia výnimky súvisiacej s ochranou medzinárodných vzťahov [článok 4 ods. 1 písm. a) tretia zarážka nariadenia č. 1049/2001].

                              —

                              Rada nesplnila prísne kritérium stanovené v právnej úprave, na ktorého základe je možné sa úspešne odvolávať na výnimku uvedenú v článku 4 ods. 1 písm. a) tretej zarážke nariadenia č. 1049/2001, a síce že zverejnenie dokumentu by konkrétne a skutočne viedlo k porušeniu ochrany medzinárodných vzťahov, a že riziko porušenia ochrany daného záujmu musí byť dôvodne predvídateľné, a nie iba hypotetické.

                  5.

                  Piaty žalobný dôvod, uvádzaný subsidiárne, je založený na nesprávnom právnom posúdení a zjavne nesprávnom posúdení, ktoré sú dôsledkom nesprávneho uplatnenia povinnosti poskytnúť čiastočný prístup k dokumentom (článok 4 ods. 6 nariadenia č. 1049/2001).

                              —

                              Žalobkyňa napokon tvrdí, že Rada z právneho hľadiska dostatočným spôsobom nepreskúmala možnosť čiastočného prístupu a tento prístup neposkytla. Nesprávne uplatnila právne kritérium, ktoré vyžaduje, aby posúdila, či sa na jednotlivé časti požadovaného dokumentu vzťahuje niektorá alebo niektoré z uplatňovaných výnimiek.

         (1)  Poznámka: požadovaný dokument sa týka rozhodovacieho procesu súvisiaceho s navrhovanou revíziou nariadenia Európskeho parlamentu a Rady (ES) č. 1367/2006 zo 6. septembra 2006 o uplatňovaní ustanovení Aarhuského dohovoru o prístupe k informáciám, účasti verejnosti na rozhodovacom procese a prístupe k spravodlivosti v záležitostiach životného prostredia na inštitúcie a orgány Spoločenstva (Ú. v. EÚ L 264, 2006, s. 13).

         (2)  Ú. v. ES L 145, 2001, s. 43; Mim. vyd. 01/003, s. 331.


title: Vec T-692/21: Žaloba podaná 22. októbra 2021 – AL/Komisia a OLAF

text:
               24.1.2022

               SK

               Úradný vestník Európskej únie

               C 37/38

      Žaloba podaná 22. októbra 2021 – AL/Komisia a OLAF
      (Vec T-692/21)
      (2022/C 37/51)
      Jazyk konania: angličtina

         Účastníci konania

         Žalobca: AL (v zastúpení: R. Rata, lawyer)

         Žalovaní: Európska komisia, Európsky úrad pre boj proti podvodom (OLAF)

         Návrhy

      Žalobca navrhuje, aby Všeobecný súd:

                  —

                  zrušil i) rozhodnutie OLAF-u OCM (2021)22007 z 22. júla 2021; ii) rozhodnutie OLAF-u OCM (2021)2208 z 22. júla 2021; iii) rozhodnutie Komisie [č. Ares(2021)20233749] z 22. marca 2021 a iv) rozhodnutie Komisie [č. Ares(2021)1610971] z 3. marca 2021,

                  —

                  uložil žalovaným povinnosť zaplatiť i) sumu 1 127,66 eura zadržanú bez individuálneho správneho rozhodnutia PMO o vymáhaní; ii) sumu 9 250,05 eura zadržanú za máj, jún, júl, august a september 2021; a iii) sumu 1 euro stanovenú ex aequo et bono ako náhradu nemajetkovej ujmy, ktorú žalobca utrpel v dôsledku nezákonného vedenia vyšetrovania OF/2016/0928/A1 zo strany OLAF-u, ktoré v konečnom dôsledku viedlo k odvolaniu žalobcu z funkcie,

                  —

                  uložil žalovaným povinnosť znášať svoje vlastné trovy konania a nahradiť trovy konania žalobcu.

         Dôvody a hlavné tvrdenia

      Na podporu svojej žaloby žalobca uvádza tri žalobné dôvody.

                  1.

                  Prvý žalobný dôvod je založený na porušení článku 90 ods. 2 a článku 90a Služobného poriadku úradníkov Európskej únie zo strany OLAF-u, keďže sťažnosť žalobcu z 23. marca 2021 bola na základe ustálenej judikatúry Súdneho dvora, podľa ktorej záverečná správa a odporúčania OLAF-u nepredstavujú akty s právnymi účinkami, zamietnutá ako neprípustná.

                  2.

                  Druhý žalobný dôvod je založený na porušení článku 90 ods. 2 a článku 90a vyššie uvedeného služobného poriadku zo strany OLAF-u z dôvodu zamietnutia sťažnosti žalobcu z 23. apríla 2021 ako neprípustnej. Žalobca tvrdí, že OLAF mal sťažnosť vyhlásiť za prípustnú, keďže OLAF je útvarom Komisie, a teda jej súčasťou, a mal sťažnosť žalobcu preskúmať.

                  3.

                  Tretí žalobný dôvod je založený na porušení článku 90 ods. 2 uvedeného služobného poriadku Komisiou v rozsahu, v akom Komisia vydala implicitné rozhodnutie, ktorým zamietla sťažnosť žalobcu proti rozhodnutiu Komisie z 22. marca 2021 (č. ARES(2021)2023374), ktorým bolo potvrdené rozhodnutie Komisie z 3. marca 2021 (č. ARES(2021)1610971).


title: Vec T-693/21: Žaloba podaná 25. októbra 2021 – NJ/Komisia

text:
               24.1.2022

               SK

               Úradný vestník Európskej únie

               C 37/39

      Žaloba podaná 25. októbra 2021 – NJ/Komisia
      (Vec T-693/21)
      (2022/C 37/52)
      Jazyk konania: angličtina

         Účastníci konania

         Žalobca: NJ (v zastúpení: C. Maczkovics, advokát)

         Žalovaná: Európska komisia

         Návrhy

      Žalobca navrhuje, aby Všeobecný súd:

                  —

                  v súlade s článkom 265 ZFEÚ vyhlásil, že Komisia protiprávne nekonala v súvislosti s jeho sťažnosťou z 19. apríla 2018 týkajúcou sa štátnej pomoci SA.50952(2018FC),

                  —

                  uložil Komisii povinnosť bezodkladne zaujať stanovisko k sťažnosti, ktorej bolo pridelené číslo SA.50952(2018FC),

                  —

                  uložil Komisii povinnosť nahradiť všetky trovy konania vrátane trov vynaložených žalobcom, a to aj v prípade, že by Komisia po podaní tejto žaloby prijala opatrenia, ktoré by podľa Všeobecného súdu spôsobili bezpredmetnosť žaloby, alebo v prípade, že by Všeobecný súd zamietol žalobu ako neprípustnú.

         Dôvody a hlavné tvrdenia

      Na podporu svojej žaloby žalobca uvádza jeden žalobný dôvod, v ktorom tvrdí, že Komisia porušila svoje povinnosti vyplývajúce zo Zmluvy o fungovaní Európskej únie. Konkrétne uvádza porušenie článku 265 ZFEÚ, ako aj článku 12 ods. 1 nariadenia č. 2015/1589 (1), požiadavky náležitého a nestranného preskúmania, zásady riadnej správy vecí verejných a zásady prijímania rozhodnutí v primeranom čase, pretože Komisia neprijala žiadne rozhodnutie podľa článku 4 ods. 2, 3 alebo 4 nariadenia 2015/1589 viac ako tri roky a šesť mesiacov po tom, čo žalobca podal svoju sťažnosť týkajúcu sa opatrenia štátnej pomoci SA.50952(2018FC). Žalobca tvrdí, že Komisia mala prijať takéto rozhodnutie v lehote dvanástich mesiacov v súlade s Kódexom najlepšej praxe na uskutočňovanie konaní vo veci kontroly štátnej pomoci (2) alebo prinajmenšom v primeranom čase.

         (1)  Nariadenie Rady (EÚ) 2015/1589 z 13. júla 2015 stanovujúce podrobné pravidlá na uplatňovanie článku 108 Zmluvy o fungovaní Európskej únie (Ú. v. EÚ L 248, 2015, s. 9).

         (2)  Kódex najlepšej praxe na uskutočňovanie konaní vo veci kontroly štátnej pomoci (Ú. v. EÚ C 136, 2009, s. 13).


title: Vec T-699/21: Žaloba podaná 31. októbra 2021 – Peace United/EUIPO – 1906 Collins (MY BOYFRIEND IS OUT OF TOWN)

text:
               24.1.2022

               SK

               Úradný vestník Európskej únie

               C 37/40

      Žaloba podaná 31. októbra 2021 – Peace United/EUIPO – 1906 Collins (MY BOYFRIEND IS OUT OF TOWN)
      (Vec T-699/21)
      (2022/C 37/53)
      Jazyk, v ktorom bola podaná žaloba: francúzština

         Účastníci konania

         Žalobkyňa: Peace United Ltd (Londýn, Spojené kráľovstvo) (v zastúpení: M. Artzimovitch, advokát)

         Žalovaný: Úrad Európskej únie pre duševné vlastníctvo (EUIPO)

         Ďalší účastník konania pred odvolacím senátom: 1906 Collins LLC (Miami, Florida, Spojené štáty)

         Údaje týkajúce sa konania pred EUIPO

         Majiteľ spornej ochrannej známky: žalobkyňa.

         Dotknutá sporná ochranná známka: slovná ochranná známka Európskej únie MY BOYFRIEND IS OUT OF TOWN – ochranná známka Európskej únie č. 11 352 804.

         Konanie pred EUIPO: konanie o vyhlásení neplatnosti.

         Napadnuté rozhodnutie: rozhodnutie druhého odvolacieho senátu EUIPO z 30. júla 2021 vo veci R 276/2020-2.

         Návrhy

      Žalobkyňa navrhuje, aby Všeobecný súd:

                  —

                  zrušil napadnuté rozhodnutie v rozsahu, v ktorom odvolací senát po viacerých nesprávnych skutkových a právnych posúdeniach a po porušení zásady riadnej správy vecí verejných dospel k záveru, že ochranná známka Európskej únie č. 11 352 804, MY BOYFRIEND IS OUT OF TOWN, nebola počas sporného obdobia riadne používaná, pokiaľ ide o požadované služby patriace do tried 41 a 43,

                  —

                  uložil EUIPO povinnosť nahradiť trovy konania.

         Uvádzané žalobné dôvody

                  —

                  Porušenie článku 63 ods. 1 písm. a) nariadenia Európskeho parlamentu a Rady (EÚ) 2017/1001 v rozsahu, v ktorom sa odvolací senát dopustil nesprávneho posúdenia, pokiaľ ide šikanóznu povahu návrhu na zrušenie,

                  —

                  porušenie článku 58 ods. 1 písm. a) nariadenia Európskeho parlamentu a Rady (EÚ) 2017/1001 v rozsahu, v ktorom sa odvolací senát dopustil nesprávneho posúdenia, pokiaľ ide o riadne používanie ochrannej známky.


title: Vec T-705/21: Žaloba podaná 3. novembra 2021 – Balaban/EUIPO (Stahlwerk)

text:
               24.1.2022

               SK

               Úradný vestník Európskej únie

               C 37/41

      Žaloba podaná 3. novembra 2021 – Balaban/EUIPO (Stahlwerk)
      (Vec T-705/21)
      (2022/C 37/54)
      Jazyk konania: nemčina

         Účastníci konania

         Žalobca: Okan Balaban (Bornheim, Nemecko) (v zastúpení: T. Schaaf, Rechtsanwalt)

         Žalovaný: Úrad Európskej únie pre duševné vlastníctvo (EUIPO)

         Údaje týkajúce sa konania pred EUIPO

         Dotknutá sporná ochranná známka: prihláška slovnej ochrannej známky Európskej únie Stahlwerk – prihláška č. 18 235 592

         Napadnuté rozhodnutie: rozhodnutie prvého odvolacieho senátu EUIPO z 2. septembra 2021 vo veci R 77/2021-1

         Návrhy

      Žalobca navrhuje, aby Všeobecný súd:

                  —

                  zrušil rozhodnutie žalovanej z 18. novembra 2020 týkajúce sa ochrannej známky č. 18 235 592, ako aj napadnuté rozhodnutie v rozsahu, v akom bola prihláška čiastočne zamietnutá, a uložil žalovanému povinnosť zapísať ochrannú známku pre všetky prihlasované tovary a služby,

                  —

                  uložil EUIPO povinnosť nahradiť trovy konania.

         Uvádzané žalobné dôvody

                  —

                  porušenie článku 7 ods. 1 písm. b) nariadenia Európskeho parlamentu a Rady (EÚ) 2017/1001,

                  —

                  porušenie článku 7 ods. 1 písm. c) nariadenia Európskeho parlamentu a Rady (EÚ) 2017/1001.


title: Vec T-706/21: Žaloba podaná 3. novembra 2021 – Balaban/EUIPO (Stahlwerkstatt)

text:
               24.1.2022

               SK

               Úradný vestník Európskej únie

               C 37/41

      Žaloba podaná 3. novembra 2021 – Balaban/EUIPO (Stahlwerkstatt)
      (Vec T-706/21)
      (2022/C 37/55)
      Jazyk konania: nemčina

         Účastníci konania

         Žalobca: Okan Balaban (Bornheim, Nemecko) (v zastúpení: T. Schaaf, Rechtsanwalt)

         Žalovaný: Úrad Európskej únie pre duševné vlastníctvo (EUIPO)

         Údaje týkajúce sa konania pred EUIPO

         Dotknutá sporná ochranná známka: prihláška slovnej ochrannej známky Európskej únie Stahlwerk – prihláška č. 18 219 170

         Napadnuté rozhodnutie: rozhodnutie prvého odvolacieho senátu EUIPO z 2. septembra 2021 vo veci R 1987/2020-1

         Návrhy

      Žalobca navrhuje, aby Všeobecný súd:

                  —

                  zrušil rozhodnutie žalovanej z 27. augusta 2020, ako aj zmenil napadnuté rozhodnutie v rozsahu, v akom bola prihláška čiastočne zamietnutá, a uložil žalovanému povinnosť zapísať ochrannú známku pre služby poskytovania školení a vzdelávania patriace do triedy 41,

                  —

                  uložil EUIPO povinnosť nahradiť trovy konania.

         Uvádzané žalobné dôvody

                  —

                  porušenie článku 7 ods. 1 písm. b) nariadenia Európskeho parlamentu a Rady (EÚ) 2017/1001,$

                  —

                  porušenie článku 7 ods. 1 písm. c) nariadenia Európskeho parlamentu a Rady (EÚ) 2017/1001.


title: Vec T-715/21: Žaloba podaná 5. novembra 2021 – Cellnex Telecom a Retevisión I/Komisia

text:
               24.1.2022

               SK

               Úradný vestník Európskej únie

               C 37/42

      Žaloba podaná 5. novembra 2021 – Cellnex Telecom a Retevisión I/Komisia
      (Vec T-715/21)
      (2022/C 37/56)
      Jazyk konania: španielčina

         Účastníci konania

         Žalobkyne: Cellnex Telecom, SA (Madrid, Španielsko) a Retevisión I, SA (Madrid) (v zastúpení: J. Buendía Sierra, A. Lamadrid de Pablo a N. Bayón Fernández, advokáti)

         Žalovaná: Európska komisia

         Návrhy

      Žalobkyne navrhujú, aby Všeobecný súd:

                  —

                  vyhlásil žalobu za prípustnú a vyhovel dôvodom zrušenia uvedeným v ich žalobe,

                  —

                  zrušil rozhodnutie Komisie z 10. júna 2021 o štátnej pomoci SA.28599 [(C 23/10) (ex NN 36/2010, ex CP 163/2009)] poskytnutej Španielskym kráľovstvom na rozvoj digitálneho terestriálneho televízneho vysielania vo vzdialených a menej urbanizovaných oblastiach (okrem autonómneho spoločenstva Kastília La Mancha) (1),

                  —

                  zaviazal Komisiu na náhradu trov konania.

         Dôvody a hlavné tvrdenia

      Na podporu svojej žaloby žalobkyne uvádzajú dva žalobné dôvody.

                  1.

                  Prvý žalobný dôvod je založený na zjavnom porušení postupu upraveného v článku 108 ods. 2 ZFEÚ a na porušení procesných práv, ktoré právo Únie priznáva zúčastneným osobám.

                              —

                              V tomto smere žalobkyne uvádzajú, že k uvedenému porušeniu došlo tým, že bolo prijaté rozhodnutie napadnuté žalobou bez toho, aby bolo prijaté nové rozhodnutie o začatí konania alebo bolo zmenené rozhodnutie o začatí konania, ktoré predchádzalo rozhodnutiu z roku 2013, alebo aby boli vopred informované o predbežnej analýze v oblasti selektívnosť.

                  2.

                  Druhý žalobný dôvod je založený na nesprávnom právnom posúdení v súvislosti s uplatniteľnosťou článku 107 ods. 1 ZFEÚ, pokiaľ ide o pojem selektívnosť, neunesenie dôkazného bremena a chýbajúce odôvodnenie.

                              —

                              V tomto smere žalobkyne uvádzajú, že Komisia pochybila vo svojej „základnej“ analýze selektívnosti, keď sa domnievala, že referenčným systémom boli „štandardné trhové podmienky, v ktorých majú fungovať podniky“, vrátane všetkých podnikov a sektorov hospodárstva. Komisia pochybila vo svojej „subsidiárnej“ analýze selektívnosti, keď sa domnievala, že terestriálne a satelitné technológie sa nachádzajú v porovnateľných situáciách, pokiaľ signál digitálneho televízneho vysielania je prenášaný do zóny II, ako ju označuje rozhodnutie napadnuté žalobou.

         (1)  Ú. v. EÚ L 417, 2021, s. 1.


title: Vec C-613/21 P: Odvolanie podané 1. októbra 2021: Európsky parlament proti rozsudku Všeobecného súdu (štvrtá komora) zo 14. júla 2021 vo veci T-670/19, Carbajo Ferrero/Parlament

text:
               24.1.2022

               SK

               Úradný vestník Európskej únie

               C 37/10

      Odvolanie podané 1. októbra 2021: Európsky parlament proti rozsudku Všeobecného súdu (štvrtá komora) zo 14. júla 2021 vo veci T-670/19, Carbajo Ferrero/Parlament
      (Vec C-613/21 P)
      (2022/C 37/15)
      Jazyk konania: francúzština

         Účastníci konania

         Odvolateľ: Európsky parlament (v zastúpení: I. Terwinghe, C. González Argüelles, R. Schiano, splnomocnení zástupcovia)

         Ďalší účastník konania: Fernando Carbajo Ferrero

         Návrhy odvolateľa

      Primárne:

                  —

                  zrušiť rozsudok Všeobecného súdu zo 14. júla 2021 vo veci T-670/19,

                  —

                  vrátiť vec Všeobecnému súdu,

                  —

                  o trovách konania rozhodnúť neskôr.

            Subsidiárne:

                  —

                  zrušiť rozsudok Všeobecného súdu zo 14. júla 2021 vo veci T-670/19,

                  —

                  zamietnuť žalobu podanú na prvom stupni,

                  —

                  uložiť F. Carbajo Ferrerovi povinnosť nahradiť trovy konania.

         Odvolacie dôvody a hlavné tvrdenia

      Prvý žalobný dôvod je založený jednak na nesprávnom právnom posúdení týkajúcom sa výkladu rozhodnutia, ktorým sa stanovujú etapy výberového konania na vysoko postavených úradníkov, zo 16. mája 2000 v znení rozhodnutia predsedníctva z 18. februára 2008, a výkladu zásady rovnosti zaobchádzania, a jednak na skreslení skutkového stavu. Parlament tvrdí, že Všeobecný súd nesprávne konštatoval, že proces vymenovania riaditeľa pre médiá generálneho riaditeľstva pre komunikáciu neprebehol regulárne, pretože poradný výbor pre vymenovanie vysoko postavených úradníkov neuplatnil rovnaké kritériá pre komparatívnu analýzu zásluh počas celého procesu.
      Druhým žalobným dôvodom založeným na skreslení skutkového stavu a dôkazov Parlament tvrdí, že sudcovia rozhodujúci vo veci samej nesprávne posúdili úlohu správy z pohovorov vypracovanú poradným výborom a nesprávne konštatovali, že menovací orgán správne nezohľadnil odbornú skúsenosť dotknutej osoby.


title: Vec C-617/21: Návrh na začatie prejudiciálneho konania, ktorý podal Landgericht Ravensburg (Nemecko) 6. októbra 2021 – RU, PO/Nissan Leasing, Volkswagen Leasing GmbH

text:
               24.1.2022

               SK

               Úradný vestník Európskej únie

               C 37/11

      Návrh na začatie prejudiciálneho konania, ktorý podal Landgericht Ravensburg (Nemecko) 6. októbra 2021 – RU, PO/Nissan Leasing, Volkswagen Leasing GmbH
      (Vec C-617/21)
      (2022/C 37/16)
      Jazyk konania: nemčina

         Vnútroštátny súd, ktorý podal návrh na začatie prejudiciálneho konania

      Landgericht Ravensburg

         Účastníci konania pred vnútroštátnym súdom

         Žalobcovia: RU, PO

         Žalované: Nissan Leasing, Volkswagen Leasing GmbH

         Prejudiciálne otázky

                  1.

                  Spadajú lízingové zmluvy s odpočtom kilometrov týkajúce sa motorových vozidiel s pevne stanovenou dobou platnosti približne dva roky alebo viac, ktoré sa uzatvárajú s vylúčením riadneho práva na vypovedanie zmluvy, v prípade ktorých musí spotrebiteľ zabezpečiť poistenie zodpovednosti za škodu a kompletné havarijné poistenie vozidla, okrem toho musí uplatniť práva vyplývajúce zo zodpovednosti za vady voči tretím osobám (najmä voči predajcovi a výrobcovi vozidla) a navyše znáša riziko straty, poškodenia a iného poklesu hodnoty, do pôsobnosti smernice 2011/83/EÚ (1) a/alebo smernice 2008/48/ES (2) a/alebo smernice 2002/65/ES (3)? Sú tieto zmluvy zmluvami o úvere v zmysle článku 3 písm. c) smernice 2008/48/ES a/alebo o zmluvami o finančných službách v zmysle článku 2 bodu 12 smernice 2011/83/EÚ, ako aj článku 2 písm. b) smernice 2002/65/ES?

                  2.

                  Ak sú lízingové zmluvy s odpočtom kilometrov týkajúce sa motorových vozidiel – aké sú opísané v prvej otázke – zmluvami o finančných službách:

                              a)

                              Považujú sa za nehnuteľné prevádzkové priestory v zmysle článku 2 bodu 9 smernice 2011/83/EÚ aj prevádzkové priestory osoby, ktorá za obchodníka pripravuje zmluvy so spotrebiteľmi, ale sama nemá splnomocnenie na uzavretie predmetných zmlúv?
                              Ak áno:

                              b)

                              Platí to aj v prípade, ak osoba, ktorá pripravuje zmluvu, podniká v inom odvetví a/alebo podľa predpisov týkajúcich sa dohľadu a/alebo občianskoprávnych predpisov nie je oprávnená uzatvárať zmluvy o finančných službách?

                  3.

                  Ak je odpoveď na druhú otázku písm. a) alebo písm. b) záporná:
                  Má sa článok 16 písm. l) smernice 2011/83/EÚ vykladať v tom zmysle, že lízingové zmluvy s odpočtom kilometrov týkajúce sa motorových vozidiel (aké sú opísané vyššie v otázke 1) spadajú pod túto výnimku?

                  4.

                  Ak sú lízingové zmluvy s odpočtom kilometrov týkajúce sa motorových vozidiel – aké sú opísané v prvej otázke – zmluvami o finančných službách:

                              a)

                              Ide o zmluvu uzavretú na diaľku v zmysle článku 2 písm. a) smernice 2002/65/ES a článku 2 bodu 7 smernice 2011/83/EÚ aj v prípade, ak pri zmluvných rokovaniach existoval osobný kontakt len s jednou osobou, ktorá za obchodníka pripravuje zmluvy so spotrebiteľmi, ale sama nemá splnomocnenie na uzavretie predmetných zmlúv?
                              Ak nie:

                              b)

                              Platí to aj v prípade, ak osoba, ktorá pripravuje zmluvu, podniká v inom odvetví a/alebo podľa predpisov týkajúcich sa dohľadu a/alebo občianskoprávnych predpisov nie je oprávnená uzatvárať zmluvy o finančných službách?

         (1)  Smernica Európskeho parlamentu a Rady 2011/83/EÚ z 25. októbra 2011 o právach spotrebiteľov, ktorou sa mení a dopĺňa smernica Rady 93/13/EHS a smernica Európskeho parlamentu a Rady 1999/44/ES a ktorou sa zrušuje smernica Rady 85/577/EHS a smernica Európskeho parlamentu a Rady 97/7/ES (Ú. v. EÚ L 304, 2011, s. 64).

         (2)  Smernica Európskeho parlamentu a Rady 2008/48/ES z 23. apríla 2008 o zmluvách o spotrebiteľskom úvere a o zrušení smernice Rady 87/102/EHS (Ú. v. EÚ L 133, 2008, s. 66).

         (3)  Smernica Európskeho parlamentu a Rady 2002/65/ES z 23. septembra 2002 o poskytovaní finančných služieb spotrebiteľom na diaľku a o zmene a doplnení smernice Rady 90/619/EHS a smerníc 97/7/ES a 98/27/ES (Ú. v. ES L 271, 2002, s. 16; Mim. vyd. 06/004, s. 321).


title: Vec C-625/21: Návrh na začatie prejudiciálneho konania, ktorý podal Oberster Gerichtshof (Rakúsko) 8. októbra 2021 – VB/GUPFINGER Einrichtungsstudio GmbH

text:
               24.1.2022

               SK

               Úradný vestník Európskej únie

               C 37/12

      Návrh na začatie prejudiciálneho konania, ktorý podal Oberster Gerichtshof (Rakúsko) 8. októbra 2021 – VB/GUPFINGER Einrichtungsstudio GmbH
      (Vec C-625/21)
      (2022/C 37/17)
      Jazyk konania: nemčina

         Vnútroštátny súd, ktorý podal návrh na začatie prejudiciálneho konania

      Oberster Gerichtshof

         Účastníci konania pred vnútroštátnym súdom

         Navrhovateľ v konaní o opravnom prostriedku „Revision“ (pôvodne žalovaný): VB

         Odporkyňa v konaní o opravnom prostriedku „Revision“ (pôvodne žalobkyňa): GUPFINGER Einrichtungsstudio GmbH

         Prejudiciálne otázky

                  1.

                  Má sa článok 6 ods. 1 a článok 7 ods. 1 smernice Rady 93/13/EHS z 5. apríla 1993 o nekalých podmienkach v spotrebiteľských zmluvách (1) vykladať v tom zmysle, že pri preskúmaní zmluvného nároku na náhradu škody obchodníka voči spotrebiteľovi, ktorý vychádza z neoprávneného odstúpenia od zmluvy spotrebiteľa, je uplatnenie vnútroštátneho práva dispozitívnej povahy vylúčené už vtedy, ak vo Všeobecných obchodných podmienkach obchodníka je obsiahnutá nekalá podmienka, ktorá obchodníkovi voči spotrebiteľovi, ktorý porušil zmluvu, priznáva možnosť paušálneho nároku na náhradu škody popri ustanovení vnútroštátneho práva dispozitívnej povahy?

                     V prípade, ak je odpoveď na prvú otázku kladná:

                  2.

                  Je takéto uplatnenie práva dispozitívnej povahy vylúčené aj vtedy, ak obchodník svoj nárok na náhradu škody voči spotrebiteľovi neopiera o túto podmienku?

                     V prípade, ak je odpoveď na prvú a druhú otázku kladná:

                  3.

                  Odporuje uvedeným ustanoveniam práva Únie, že v prípade podmienky, ktorá obsahuje viaceré pravidlá (napríklad alternatívne sankcie v prípade neoprávneného odstúpenia od zmluvy), zostáva v zmluvnom vzťahu zachovaná tá časť podmienky, ktorá aj tak zodpovedá vnútroštátnemu právu dispozitívnej povahy a nepovažuje sa za nekalú?

         (1)  Ú. v. ES L 95, 1993, s. 29; Mim. vyd. 15/002, s. 288.


title: Vec C-626/21: Návrh na začatie prejudiciálneho konania, ktorý podal Verwaltungsgerichtshof (Rakúsko) 11. októbra 2021 – Funke Sp. z o.o.

text:
               24.1.2022

               SK

               Úradný vestník Európskej únie

               C 37/13

      Návrh na začatie prejudiciálneho konania, ktorý podal Verwaltungsgerichtshof (Rakúsko) 11. októbra 2021 – Funke Sp. z o.o.
      (Vec C-626/21)
      (2022/C 37/18)
      Jazyk konania: nemčina

         Vnútroštátny súd, ktorý podal návrh na začatie prejudiciálneho konania

      Verwaltungsgerichtshof

         Účastníci konania pred vnútroštátnym súdom

         Navrhovateľka v konaní o opravnom prostriedku „Revision“: Funke Sp. z o.o.

         Dotknutý orgán na Verwaltungsgericht Wien: Landespolizeidirektion Wien

         Prejudiciálne otázky

      Má sa

                  —

                  smernica Európskeho parlamentu a Rady 2001/95/ES z 3. decembra 2001 o všeobecnej bezpečnosti výrobkov (1), v znení zmenenom nariadením (ES) č. 765/2008 (2), a nariadením (ES) č. 596/2009 (3), najmä jej článok 12 a príloha II,

                  —

                  nariadenie Európskeho parlamentu a Rady (ES) č. 765/2008 z 9. júla 2008, ktorým sa stanovujú požiadavky akreditácie a dohľadu nad trhom v súvislosti s uvádzaním výrobkov na trh a ktorým sa zrušuje nariadenie (EHS) č. 339/93, Ú. v. EÚ L 218, 2008, s. 30 (ďalej len „nariadenie o dohľade nad trhom“), najmä jej článok 20 a 22, ako aj

                  —

                  vykonávacie rozhodnutie Komisie (EÚ) 2019/417 z 8. novembra. ktorým sa stanovujú usmernenia pre riadenie systému Európskej únie na rýchlu výmenu informácií (RAPEX) vytvoreného podľa článku 12 smernice 2001/95/ES o všeobecnej bezpečnosti výrobkov a jeho systému oznamovania (4), vykladať v tom zmysle, že

                  1.

                  z týchto predpisov priamo vyplýva právo hospodárskeho subjektu na doplnenie oznámenia do systému RAPEX?

                  2.

                  na rozhodnutie o takejto žiadosti je príslušná Európska komisia (Komisia)?
                  alebo

                  3.

                  na rozhodnutie o takejto žiadosti je príslušný orgán jednotlivého členského štátu?
                  (V prípade kladnej odpovede na tretiu otázku)

                  4.

                  (vnútroštátna) súdna ochrana je voči takémuto rozhodnutiu dostatočná, ak sa neposkytne každému, ale len hospodárskemu subjektu dotknutému (povinným) opatrením voči (povinnému) opatreniu, ktoré orgán prijal?

         (1)  Ú. v. ES L 11, 2002, s. 4; Mim. vyd. 15/006, s. 447.

         (2)  Nariadenie Európskeho parlamentu a Rady z 9. júla 2008, ktorým sa stanovujú požiadavky akreditácie a dohľadu nad trhom v súvislosti s uvádzaním výrobkov na trh a ktorým sa zrušuje nariadenie (EHS) č. 339/93 (Ú. v. EÚ L 218, 2008, s. 30).

         (3)  Nariadenie Európskeho parlamentu a Rady z 18. júna 2009 o prispôsobení určitých nástrojov, na ktoré sa vzťahuje postup uvedený v článku 251 zmluvy, rozhodnutiu Rady 1999/468/ES, pokiaľ ide o regulačný postup s kontrolou – Prispôsobenie právnych aktov regulačnému postupu s kontrolou – štvrtá časť (Ú. v. EÚ L 188, 2009, s. 14).

         (4)  Ú. v. EÚ L 73, 2019, s. 121.


title: Vec C-634/21: Návrh na začatie prejudiciálneho konania, ktorý podal Verwaltungsgericht Wiesbaden (Nemecko) 15. októbra 2021 – OQ/Land Hessen

text:
               24.1.2022

               SK

               Úradný vestník Európskej únie

               C 37/14

      Návrh na začatie prejudiciálneho konania, ktorý podal Verwaltungsgericht Wiesbaden (Nemecko) 15. októbra 2021 – OQ/Land Hessen
      (Vec C-634/21)
      (2022/C 37/19)
      Jazyk konania: nemčina

         Vnútroštátny súd, ktorý podal návrh na začatie prejudiciálneho konania

      Verwaltungsgericht Wiesbaden

         Účastníci konania pred vnútroštátnym súdom

         Žalobkyňa: OQ

         Žalovaná: Land Hessen
      za účasti: SCHUFA Holding AG

         Prejudiciálne otázky

                  1.

                  Má sa článok 22 ods. 1 nariadenia 2016/679 (1), chápať v tom zmysle, že už automatizované vytvorenie koeficientu pravdepodobnosti týkajúceho sa schopnosti dotknutej osoby v budúcnosti splácať úver [predstavuje] rozhodnutie, ktoré je založené výlučne na automatizovanom spracúvaní, vrátane profilovania, a ktoré má právne účinky, ktoré sa týkajú dotknutej osoby alebo ju podobne významne ovplyvňujú, ak prevádzkovateľ poskytne tento koeficient zistený prostredníctvom osobných údajov dotknutej osoby tretiemu prevádzkovateľovi a táto tretia osoba použije tento koeficient ako rozhodujúci faktor pri rozhodovaní o založení, uskutočnení alebo ukončení zmluvného vzťahu s dotknutou osobou?

                  2.

                  V prípade, ak treba na prvú prejudiciálnu otázku odpovedať záporne, majú sa článok 6 ods. 1 a článok 22 nariadenia (EÚ) 2016/679 (GDPR) vykladať v tom zmysle, že bránia vnútroštátnej právnej úprave, podľa ktorej je použitie koeficientu pravdepodobnosti – ktorý sa v prejednávanom prípade týka platobnej schopnosti fyzickej osoby a jej ochoty splácať úvery v prípade zohľadnenia informácií o pohľadávkach – týkajúceho sa určitého budúceho správania fyzickej osoby na účely rozhodnutia o založení, uskutočnení alebo ukončení zmluvného vzťahu s touto osobou (scoring) prípustné len vtedy, ak sú splnené určité ďalšie podmienky, ktoré sú podrobnejšie uvedené v odôvodnení návrhu na začatie prejudiciálneho konania?

         (1)  Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (Ú. v. EÚ L 119, 2016, s. 1).


title: Vec C-651/21: Návrh na začatie prejudiciálneho konania, ktorý podal Sofijski rajonen săd (Bulharsko) 25. októbra 2021 – M. Ya. M.

text:
               24.1.2022

               SK

               Úradný vestník Európskej únie

               C 37/15

      Návrh na začatie prejudiciálneho konania, ktorý podal Sofijski rajonen săd (Bulharsko) 25. októbra 2021 – M. Ya. M.
      (Vec C-651/21)
      (2022/C 37/20)
      Jazyk konania: bulharčina

         Vnútroštátny súd, ktorý podal návrh na začatie prejudiciálneho konania

      Sofijski rajonen săd

         Účastník konania pred vnútroštátnym súdom

         Navrhovateľ v konaní vo veci samej: M. Ja. M.

         Prejudiciálne otázky

                  1

                  Má sa článok 13 nariadenia (EÚ) č. 650/2012 (1) v spojení so zásadou ochrany právnej istoty vykladať v tom zmysle, že bráni tomu, aby sa po tom, čo dedič na súde štátu, v ktorom má obvyklý pobyt, už dal zapísať prijatie alebo odmietnutie dedičstva po poručiteľovi, ktorý mal v čase svojej smrti obvyklý pobyt v inom štáte Európskej únie, v poslednom uvedenom štáte podal návrh na ďalší zápis vykonaného odmietnutia alebo prijatia?

                  2

                  V prípade, ak odpoveď na prvú otázku znie, že ďalší zápis je prípustný: Má sa článok 13 nariadenia (EÚ) č. 650/2012 v spojení so zásadami ochrany právnej istoty a účinného presadzovania práva Únie, ako aj povinnosťou štátov spolupracovať podľa článku 4 ods. 3 ZEÚ vykladať v tom zmysle, že dovoľujú, aby návrh na zápis odmietnutia dedičstva po spoločnom poručiteľovi, ktoré vykonal dedič v štáte svojho obvyklého pobytu, podal iný dedič, ktorý sa zdržiava v štáte, v ktorom mal poručiteľ v čase svojej smrti obvyklý pobyt, bez ohľadu na to, že procesné predpisy tohto druhého štátu nestanovujú možnosť zapísať odmietnutie dedičstva v cudzom mene?

         (1)  Nariadenie Európskeho parlamentu a Rady (EÚ) č. 650/2012 zo 4. júla 2012 o právomoci, rozhodnom práve, uznávaní a výkone rozhodnutí a prijatí a výkone verejných listín v dedičských veciach a o zavedení európskeho osvedčenia o dedičstve (Ú. v. EÚ L 201, 2012, s. 107).


title: Vec C-653/21: Návrh na začatie prejudiciálneho konania, ktorý podal Conseil d’État (Francúzsko) 27. októbra 2021 – Syndicat Uniclima/Ministre de l'Intérieur

text:
               24.1.2022

               SK

               Úradný vestník Európskej únie

               C 37/15

      Návrh na začatie prejudiciálneho konania, ktorý podal Conseil d’État (Francúzsko) 27. októbra 2021 – Syndicat Uniclima/Ministre de l'Intérieur
      (Vec C-653/21)
      (2022/C 37/21)
      Jazyk konania: francúzština

         Vnútroštátny súd, ktorý podal návrh na začatie prejudiciálneho konania

      Conseil d’État

         Účastníci konania pred vnútroštátnym súdom

         Žalobca: Syndicat Uniclima

         Žalovaný: Ministre de l'Intérieur

         Prejudiciálne otázky

                  1.

                  Umožňuje harmonizácia vyžadovaná smernicami 2006/42/ES (1), 2014/35/EÚ (2) a 2014/68/EÚ (3), aby členské štáty stanovili bezpečnostné požiadavky na zariadenia, na ktoré sa vzťahujú uvedené smernice, a ak áno, tak za akých podmienok a s akými obmedzeniami za predpokladu, že nezahŕňajú úpravu tých zariadení, ktoré, ako je zrejmé z umiestnenia označenia CE, spĺňajú požiadavky uvedených smerníc?

                  2.

                  Umožňuje harmonizácia vyžadovaná týmito smernicami, aby členské štáty stanovili, výhradne pre používanie takýchto zariadení vo verejne prístupných objektoch a vzhľadom na osobitné riziká požiarnej bezpečnosti, bezpečnostné požiadavky vrátane úpravy zariadení, ktoré, ako vyplýva z umiestnenia označenia CE, spĺňajú požiadavky uvedené v uvedených smerniciach?

                  3.

                  V prípade zápornej odpovede na predchádzajúcu otázku, môže byť odpoveď na ňu kladná v prípade, keď sa sporné bezpečnostné požiadavky jednak uplatňujú výhradne na takéto isté zariadenia, ktoré používajú horľavé chladivá ako alternatívu fluórovaných skleníkových plynov v súlade s cieľmi uvedenými v nariadení Európskeho parlamentu a Rady č. 517/2014 zo 16. apríla 2014 o fluórovaných skleníkových plynoch (4), a jednak sa spomedzi týchto zariadení týkajú len tých, pri ktorých nie je napriek tomu, že spĺňajú požiadavky uvedených smerníc, isté, či sú vzhľadom na požiarne riziko pri používaní horľavých chladív hermeticky uzatvorené?

         (1)  Smernica Európskeho parlamentu a Rady 2006/42/ES zo 17. mája 2006 o strojových zariadeniach a o zmene a doplnení smernice 95/16/ES (Ú. v. EÚ L 157, 2006, s. 24).

         (2)  Smernica Európskeho parlamentu a Rady 2014/35/EÚ z 26. februára 2014 o harmonizácii právnych predpisov členských štátov týkajúcich sa sprístupnenia elektrického zariadenia určeného na používanie v rámci určitých limitov napätia na trhu (Ú. v. EÚ L 96, 2014, s. 357).

         (3)  Smernica Európskeho parlamentu a Rady 2014/68/EÚ z 15. mája 2014 o harmonizácii právnych predpisov členských štátov týkajúcich sa sprístupňovania tlakových zariadení na trhu (Ú. v. EÚ L 189, 2014, s. 164).

         (4)  Nariadenie Európskeho parlamentu a Rady (EÚ) č. 517/2014 zo 16. apríla 2014 o fluórovaných skleníkových plynoch, ktorým sa zrušuje nariadenie (ES) č. 842/2006 (Ú. v. EÚ L 150, 2014, s. 195)


title: Vec C-655/21: Návrh na začatie prejudiciálneho konania, ktorý podal Rajonen săd Nesebar (Bulharsko) 27. októbra 2021 – trestné konanie proti G. ST. T.

text:
               24.1.2022

               SK

               Úradný vestník Európskej únie

               C 37/16

      Návrh na začatie prejudiciálneho konania, ktorý podal Rajonen săd Nesebar (Bulharsko) 27. októbra 2021 – trestné konanie proti G. ST. T.
      (Vec C-655/21)
      (2022/C 37/22)
      Jazyk konania: bulharčina

         Vnútroštátny súd, ktorý podal návrh na začatie prejudiciálneho konania

      Rajonen săd Nesebar

         Účastník trestného konania pred vnútroštátnym súdom

      G. ST. T.

         Prejudiciálne otázky

                  1.

                  Sú právne predpisy a judikatúra, podľa ktorých škoda spôsobená majiteľovi práva je znakom skutkovej podstaty trestných činov podľa článku 172b ods. 1 a 2 NK, v súlade s normami zavedenými smernicou Európskeho parlamentu a Rady 2004/48/ES (1) z 29. apríla 2004 týkajúcimi sa škody spôsobenej neoprávneným vykonávaním práv duševného vlastníctva?

                  2.

                  V prípade kladnej odpovede na prvú otázku: Je automatická domnienka na zistenie škody, ktorú v Bulharskej republike zaviedla judikatúra – vo výške hodnoty výrobkov ponúkaných na predaj, vypočítaná na základe maloobchodných cien legálne vyrobených výrobkov, v súlade s normami smernice Európskeho parlamentu a Rady 2004/48/ES z 29. apríla 2004?

                  3.

                  Sú so zásadou zákonnosti trestných činov zakotvenou v článku 49 Charty základných práv Európskej únie zlučiteľné právne predpisy, v ktorých chýba vymedzenie hraníc medzi priestupkom (článok 127 ods. 1 v súčasnosti platného ZMGO a článok 81 ods. 1 ZMGO platného v roku 2016) a trestným činom podľa článku 172b ods. 1 NK a, v prípade zápornej odpovede na prvú otázku, trestným činom podľa článku 172b ods. 2 NK?

                  4.

                  Sú tresty stanovené v článku 172b ods. 2 NK (trest odňatia slobody od piatich do ôsmich rokov, ako aj peňažný trest vo výške od 5000 do 8000 BGN) v súlade so zásadou stanovenou v článku 49 ods. 3 Charty základných práv Európskej únie (prísnosť trestov nesmie byť neprimeraná trestnému činu)?

         (1)  Smernica Európskeho parlamentu a Rady 2004/48/ES z 29. apríla 2004 o vymožiteľnosti práv duševného vlastníctva (Ú. v. EÚ L 157, 2004, s. 45; Mim. vyd. 17/002, s. 32).


title: Vec C-656/21: Návrh na začatie prejudiciálneho konania, ktorý podal Tribunal Arbitral Tributário (Centro de Arbitragem Administrativa – CAAD) (Portugalsko) 29. októbra 2021 – IM GESTÃO DE ATIVOS – SOCIEDADE GESTORA DE ORGANISMOS DE INVESTIMENTO COLETIVO, S.A. a iní/Autoridade Tributária e Aduaneira

text:
               24.1.2022

               SK

               Úradný vestník Európskej únie

               C 37/17

      Návrh na začatie prejudiciálneho konania, ktorý podal Tribunal Arbitral Tributário (Centro de Arbitragem Administrativa – CAAD) (Portugalsko) 29. októbra 2021 – IM GESTÃO DE ATIVOS – SOCIEDADE GESTORA DE ORGANISMOS DE INVESTIMENTO COLETIVO, S.A. a iní/Autoridade Tributária e Aduaneira
      (Vec C-656/21)
      (2022/C 37/23)
      Jazyk konania: portugalčina

         Vnútroštátny súd, ktorý podal návrh na začatie prejudiciálneho konania

      Tribunal Arbitral Tributário (Centro de Arbitragem Administrativa – CAAD)

         Účastníci konania pred vnútroštátnym súdom

         Žalobcovia: IM GESTÃO DE ATIVOS – SOCIEDADE GESTORA DE ORGANISMOS DE INVESTIMENTO COLETIVO, S.A. a iní

         Žalovaný: Autoridade Tributária e Aduaneira

         Prejudiciálne otázky

                  1.

                  Bráni článok 5 ods. 2 smernice 2008/7/ES (1) vnútroštátnej právnej úprave, akou je položka 17.3.4 Código do Imposto do Selo (Zákonník kolkovej dane), ktorá zaťažuje touto daňou poplatky, ktoré banky vyberajú od správcovských spoločností otvorených fondov investovania do prevoditeľných cenných papierov za poskytnutie služieb spočívajúcich v činnosti zhromažďovania nových upisovaní podielov, teda v získavaní nových prílevov kapitálu pre investičné fondy prostredníctvom upísania nových podielov vydaných fondmi?

                  2.

                  Bráni článok 5 ods. 2 smernice 2008/7/ES vnútroštátnej právnej úprave, ktorá zaťažuje kolkovou daňou poplatky za správu, ktoré správcovské spoločnosti vyberajú od otvorených fondov investovania do prevoditeľných cenných papierov, pokiaľ tieto poplatky za správu zahŕňajú poplatky, ktoré banky uplatňujú na správcovské spoločnosti za uvedenú činnosť?

         (1)  Smernica Rady 2008/7/ES z 12. februára 2008 o nepriamych daniach z navyšovania kapitálu (Ú. v. EÚ L 46, 2008, s. 11).


title: Vec C-668/21: Návrh na začatie prejudiciálneho konania, ktorý podal Augstākā tiesa (Senāts) (Lotyšsko) 8. novembra 2021 – SIA Druvnieks/Lauku atbalsta dienests

text:
               24.1.2022

               SK

               Úradný vestník Európskej únie

               C 37/18

      Návrh na začatie prejudiciálneho konania, ktorý podal Augstākā tiesa (Senāts) (Lotyšsko) 8. novembra 2021 – SIA Druvnieks/Lauku atbalsta dienests
      (Vec C-668/21)
      (2022/C 37/24)
      Jazyk konania: lotyština

         Vnútroštátny súd, ktorý podal návrh na začatie prejudiciálneho konania

      Augstākā tiesa (Senāts)

         Účastníci konania pred vnútroštátnym súdom

         Žalobkyňa v konaní na prvom stupni a navrhovateľka v konaní o kasačnom opravnom prostriedku: SIA Druvnieks

         Ďalší účastník konania o kasačnom opravnom prostriedku: Lauku atbalsta dienests

         Prejudiciálne otázky

                  1.

                  Je uplatnenie článku 60 nariadenia Európskeho parlamentu a Rady č. 1306/2013 (1) zo 17. decembra 2013 o financovaní, riadení a monitorovaní spoločnej poľnohospodárskej politiky odôvodnené v prípade, ak sa podnik vlastníka spoločnosti, ktorá je žiadateľom o pomoc, ktorý je odlišný od tejto spoločnosti, dopustil nezrovnalosti, ktorej finančné dôsledky neboli odstránené a spoločnosť, ktorá je žiadateľom o pomoc, v skutočnosti prevzala poľnohospodársku činnosť uvedeného podniku?

                  2.

                  Možno článok 60 nariadenia Európskeho parlamentu a Rady č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky uplatniť takým spôsobom, aby sa dospelo k záveru, že osoba sa vyhla správnej sankcii stanovenej v článku 64 ods. 4 písm. d) tohto nariadenia, hoci voči spoločnosti, ktorá je žiadateľom, alebo jej vlastníkovi nebolo prijaté rozhodnutie, ktorým sa ukladá správna sankcia, ktorá by viedla k ich vylúčeniu z okruhu potenciálnych žiadateľov o pomoc?

                  3.

                  Možno článok 60 nariadenia Európskeho parlamentu a Rady č. 1306/2013 zo 17. decembra 2013 uplatniť takým spôsobom, že orgán zodpovedný za preskúmanie návrhu projektu musí overiť, či iné podniky, ktoré predtým patrili vlastníkovi spoločnosti, ktorá je žiadateľom o pomoc, spĺňajú ustanovenia článku 2 bodu 14 nariadenia Komisie (EÚ) č. 702/2014 z 25. júna 2014, ktorým sa určité kategórie pomoci v odvetví poľnohospodárstva a lesného hospodárstva a vo vidieckych oblastiach vyhlasujú za zlučiteľné s vnútorným trhom pri uplatňovaní článkov 107 a 108 Zmluvy o fungovaní Európskej únie (2), a v prípade, že nie sú splnené podmienky, zamietnuť návrh projektu bez ďalšieho individuálneho posúdenia skutkových okolností?

         (1)  Nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (Ú. v. EÚ L 347, 2013, s. 549).

         (2)  Ú. v. EÚ L 193, 2014, s. 1.


title: Vec C-686/21: Návrh na začatie prejudiciálneho konania, ktorý podal Corte suprema di cassazione (Taliansko) 15. novembra 2021 – VW, Legea S.r.l./SW, CQ, ET, VW, Legea S.r.l.

text:
               24.1.2022

               SK

               Úradný vestník Európskej únie

               C 37/18

      Návrh na začatie prejudiciálneho konania, ktorý podal Corte suprema di cassazione (Taliansko) 15. novembra 2021 – VW, Legea S.r.l./SW, CQ, ET, VW, Legea S.r.l.
      (Vec C-686/21)
      (2022/C 37/25)
      Jazyk konania: taliančina

         Vnútroštátny súd, ktorý podal návrh na začatie prejudiciálneho konania

      Corte suprema di cassazione

         Účastníci konania pred vnútroštátnym súdom

         Navrhovatelia: VW, Legea S.r.l.

         Odporcovia: SW, CQ, ET, VW, Legea S.r.l.

         Prejudiciálne otázky

                  1.

                  Vyplýva z uvedených právnych predpisov Únie (1), ktoré stanovujú výlučné práva majiteľa ochrannej známky EÚ a súčasne aj možnosť, že podiely k takejto ochrannej známke patria viacerým spolumajiteľom, že o udelení výlučnej licencie na bezodplatné a časovo neurčené používanie spoločnej ochrannej známky tretím osobám možno rozhodnúť nadpolovičnou väčšinou hlasov spolumajiteľov, alebo je naopak potrebný ich jednomyseľný súhlas?

                  2.

                  V prípade potreby jednomyseľného súhlasu pri národných ochranných známkach a ochranných známkach Únie, ktoré sú spoločným majetkom viacerých osôb, zodpovedá zásadám práva Únie taký výklad, z ktorého vyplýva nemožnosť jedného zo spolumajiteľov ochrannej známky, na ktorej bezodplatné a časovo neurčené používanie udelili spolumajitelia licenciu jednomyseľným rozhodnutím, od takéhoto rozhodnutia jednostranne odstúpiť; alebo sa má prípadne považovať za zodpovedajúci zásadám práva Únie opačný výklad, čiže výklad, ktorý vylučuje, aby bol spolumajiteľ ochrannej známky natrvalo viazaný pôvodným prejavom vôle, v dôsledku čoho môže od tohto prejavu vôle, t. j. od licenčnej zmluvy účinne odstúpiť?

         (1)  Smernica Európskeho parlamentu a Rady (EÚ) 2015/2436 zo 16. decembra 2015 o aproximácii právnych predpisov členských štátov v oblasti ochranných známok (Ú. v. EÚ L 336, 2015, s. 1); nariadenie Európskeho parlamentu a Rady (EÚ) 2017/1001 zo 14. júna 2017 o ochrannej známke Európskej únie (Ú. v. EÚ L 154, 2017, s. 1).


title: Vec C-688/21: Návrh na začatie prejudiciálneho konania, ktorý podal Conseil d’État (Francúzsko) 17. novembra 2021 – Confédération paysanne, Réseau Semences Paysannes, Les Amis de la Terre France, Collectif vigilance OGM et Pesticides 16, Vigilance OG2M, CSFV 49, OGM: dangers, Vigilance OGM 33/Premier ministre, Ministre de l'Agriculture et de l'Alimentation

text:
               24.1.2022

               SK

               Úradný vestník Európskej únie

               C 37/19

      Návrh na začatie prejudiciálneho konania, ktorý podal Conseil d’État (Francúzsko) 17. novembra 2021 – Confédération paysanne, Réseau Semences Paysannes, Les Amis de la Terre France, Collectif vigilance OGM et Pesticides 16, Vigilance OG2M, CSFV 49, OGM: dangers, Vigilance OGM 33/Premier ministre, Ministre de l'Agriculture et de l'Alimentation
      (Vec C-688/21)
      (2022/C 37/26)
      Jazyk konania: francúzština

         Vnútroštátny súd, ktorý podal návrh na začatie prejudiciálneho konania

      Conseil d’État

         Účastníci konania pred vnútroštátnym súdom

         Žalobkyne: Confédération paysanne, Réseau Semences Paysannes, Les Amis de la Terre France, Collectif vigilance OGM et Pesticides 16, Vigilance OG2M, CSFV 49, OGM: dangers, Vigilance OGM 33

         Žalovaní: Premier ministre, Ministre de l'Agriculture et de l'Alimentation

         Vedľajší účastník konania: Fédération française des producteurs d’oléagineux et de protéagineux

         Prejudiciálne otázky

                  1.

                  Má sa článok 3 ods. 1 smernice Európskeho parlamentu a Rady 2001/18/ES z 12. marca 2001 o zámernom uvoľnení geneticky modifikovaných organizmov do životného prostredia a o zrušení smernice Rady 90/220/EHS (1), v spojení s prílohou I B bodom 1 tejto smernice a vzhľadom na jej odôvodnenie 17, vykladať v tom zmysle, že pri rozlišovaní medzi technikami/metódami mutagenézy, ktoré sa tradične používajú v rôznom uplatnení a sú o nich dlhodobé bezpečné záznamy v zmysle rozsudku Súdneho dvora z 25. júla 2018, treba vziať do úvahy len spôsob, akým mutagén modifikuje genetický materiál organizmu, alebo sa majú zohľadniť všetky zmeny v organizme vyvolané použitým spôsobom vrátane somaklonálnych variácií, ktoré môžu mať vplyv na ľudské zdravie a životné prostredie?

                  2.

                  Má sa článok 3 ods. 1 smernice 2001/18/ES z 12. marca 2001, v spojení s prílohou I B bodom 1 tejto smernice a vzhľadom na jej odôvodnenie 17, vykladať v tom zmysle, že pri určovaní, či sa technika/metóda mutagenézy tradične používa v rôznom uplatnení a sú pre ňu dlhodobé bezpečné záznamy v zmysle rozsudku Súdneho dvora z 25. júla 2018, treba vziať do úvahy len také kultúry organizmov získaných touto metódou/technikou, ktoré sa pestujú na poli, alebo je možné zohľadniť aj výskumné práce a publikácie, ktoré sa na takéto kultúry nevzťahujú, a ak áno, majú sa zohľadniť len na také práce a publikácie, ktoré sa týkajú rizík pre ľudské zdravie a životné prostredie?

         (1)  Ú. v. ES L 106, 2001, s. 1; Mim. vyd. 15/006, s. 77.


title: Vec C-694/21 P: Odvolanie podané 17. novembra 2021: Brunswick Bowling Products LLC proti rozsudku Všeobecného súdu (druhá komora) z 8. septembra 2021 vo veci T-152/19, Brunswick Bowling Products LLC/Komisia

text:
               24.1.2022

               SK

               Úradný vestník Európskej únie

               C 37/20

      Odvolanie podané 17. novembra 2021: Brunswick Bowling Products LLC proti rozsudku Všeobecného súdu (druhá komora) z 8. septembra 2021 vo veci T-152/19, Brunswick Bowling Products LLC/Komisia
      (Vec C-694/21 P)
      (2022/C 37/27)
      Jazyk konania: angličtina

         Účastníci konania

         Odvolateľka: Brunswick Bowling Products LLC (v zastúpení: R. Martens, avocat)

         Ďalší účastníci konania: Európska komisia, Švédske kráľovstvo

         Návrhy odvolateľky

      Odvolateľka navrhuje, aby Súdny dvor:

                  —

                  zrušil body 1 a 2 výroku napadnutého rozsudku, a

                  —

                  vrátil vec Všeobecnému súdu, alebo

                  —

                  subsidiárne zrušil body 1 a 2 výroku napadnutého rozsudku, rozhodol o žalobe v prvom stupni a v celom rozsahu zrušil vykonávacie rozhodnutie Komisie (EÚ) 2018/1960, (1)

                  —

                  a v každom prípade uložil Európskej komisii povinnosť nahradiť všetky trovy konania.

         Odvolacie dôvody a hlavné tvrdenia

      Prvý žalobný dôvod je založený na porušení článku 263 spolu s článkom 256 ods. 1 ZFEÚ a článku 41 ods. 1 Charty základných práv Európskej únie, ako aj zásady riadnej správy vecí verejných, z dôvodu, že Všeobecný súd sa dopustil nesprávneho právneho posúdenia, keď neposúdil informácie, z ktorých Komisia vychádzala alebo nevychádzala pri prijímaní svojho konečného rozhodnutia, a tým nezohľadnil všetky relevantné skutočnosti, keďže ak má Komisia povinnosť zabezpečiť, aby mala k dispozícii čo najúplnejšie a najspoľahlivejšie informácie, potom primerané preskúmanie zákonnosti rozhodnutia Komisie Všeobecným súdom znamená preskúmanie, či Komisia vychádzala zo všetkých relevantných informácií a či sú prípadne informácie, z ktorých Komisia vychádzala, vecne správne, spoľahlivé, úplné a konzistentné.
      Druhý odvolací dôvod je založený na porušení článku 296 ods. 2 ZFEÚ, článku 41 ods. 1 a článku 41 ods. 2 písm. c) Charty a povinnosti odôvodnenia, z dôvodu, že Všeobecný súd neposkytol dostatočne podrobné a podrobné odôvodnenie, hoci v súlade s povinnosťou odôvodnenia mal Všeobecný súd poskytnúť svoje odôvodnenie takým spôsobom, aby umožnil odvolateľke oboznámiť sa s dôvodmi prijatého rozhodnutia.

         (1)  Vykonávacie rozhodnutie Komisie (EÚ) 2018/1960 z 10. decembra 2018 o ochrannom opatrení, ktoré prijalo Švédsko v súlade so smernicou Európskeho parlamentu a Rady 2006/42/ES s cieľom zakázať uvádzanie na trh typu stroja na stavanie kolkov a doplnkovej súpravy určenej na použitie spoločne s týmto typom stroja na stavanie kolkov, ktoré vyrobila spoločnosť Brunswick Bowling & Billiards, ako aj s cieľom stiahnuť z trhu tie stroje, ktoré už boli uvedené na trh (Ú. v. EÚ L 315, 2018, s. 29).


title: Vec C-701/21 P: Odvolanie podané 19. novembra 2021: Mytilinaios AE – Omilos Epicheiriseon proti rozsudku Všeobecného súdu (tretia rozšírená komora) z 22. septembra 2021 v spojených veciach T-639/14 RENV, Τ-352/15 a Τ-740/17, Dimosia Epicheirisi Ilektrismou AE (DEI)/Európska komisia, ktorú podporuje Mytilinaios AE – Omilos Epicheiriseon

text:
               24.1.2022

               SK

               Úradný vestník Európskej únie

               C 37/21

      Odvolanie podané 19. novembra 2021: Mytilinaios AE – Omilos Epicheiriseon proti rozsudku Všeobecného súdu (tretia rozšírená komora) z 22. septembra 2021 v spojených veciach T-639/14 RENV, Τ-352/15 a Τ-740/17, Dimosia Epicheirisi Ilektrismou AE (DEI)/Európska komisia, ktorú podporuje Mytilinaios AE – Omilos Epicheiriseon
      (Vec C-701/21 P)
      (2022/C 37/28)
      Jazyk konania: gréčtina

         Účastníci konania

         Odvolateľka: Mytilinaios AE – Omilos Epicheiriseon (v zastúpení: Vassilios-Spyridon Christianos a Georgios Karydis, avvocati)

         Ďalší účastníci konania: Dimosia Epicheirisi Ilektrismou AE (DEI), Európska komisia

         Návrhy odvolateľky

                  —

                  zrušiť rozsudok Všeobecného súdu z 22. septembra 2021 v spojených veciach T-639/14 RENV, T-352/15 a T-740/17,

                  —

                  v prípade potreby vrátiť vec Všeobecnému súdu na rozhodnutie,

                  —

                  uložiť DEI povinnosť nahradiť všetky trovy konania.

         Odvolacie dôvody a hlavné tvrdenia

      Cieľom napadnutého rozsudku bolo určiť, či vzhľadom na tarifu za dodávku elektrickej energie, ktorú DEI účtuje odvolateľke, mala mať Komisia pochybnosti alebo vážne ťažkosti – v zmysle článku 4 ods. 3 a 4 nariadenia 2015/1589 (1) – o existencii štátnej pomoci, ktoré ju mali viesť k začatiu konania vo veci formálneho zisťovania.
      Odvolateľka uvádza tri odvolacie dôvody, pričom tvrdí, že v napadnutom rozsudku:

                  —

                     po prvé, Všeobecný súd nezohľadnil všeobecné právne zásady „nemo auditur…“ a „venire contra factum proprium“ vo vzťahu k legitimácii DEI na podanie žaloby o neplatnosť,

                  —

                     po druhé, Všeobecný súd sa dopustil nesprávneho právneho posúdenia na jednej strane, pokiaľ ide o kritérium súkromného subjektu uvedené v článku 107 ods. 1 ZFEÚ, a na druhej strane, pokiaľ ide o postavenie rozhodcovského súdu ako štátneho orgánu,

                  —

                     po tretie, Všeobecný súd sa dopustil nesprávneho právneho posúdenia pri výklade článku 4 nariadenia 2015/1589, pokiaľ ide jednak o podmienku existencie vážnych pochybností alebo ťažkostí týkajúcich sa existencie štátnej pomoci vo fáze predbežného preskúmania sťažností a jednak o prenesenie dôkazného bremena.

         (1)  Nariadenie rady (EÚ) 2015/1589 z 13. júla 2015 stanovujúce podrobné pravidlá na uplatňovanie článku 108 Zmluvy o fungovaní Európskej únie (Ú. v. EÚ L 248, 2015, s. 9).


title: Vec C-655/20: Uznesenie Súdneho dvora (deviata komora) zo 17. novembra 2021 (návrh na začatie prejudiciálneho konania, ktorý podal Juzgado de Primera Instancia n° 38 de Barcelona – Španielsko) – Marc Gómez del Moral Guasch/Bankia SA (Návrh na začatie prejudiciálneho konania – Článok 99 Rokovacieho poriadku Súdneho dvora – Ochrana spotrebiteľov – Smernica 93/13/ES – Nekalé podmienky v spotrebiteľských zmluvách – Zmluva o hypotekárnom úvere – Pohyblivá úroková sadzba – Referenčný index hypotekárneho úveru (IRPH) – Preskúmanie transparentnosti vnútroštátnym súdom – Posúdenie nekalej povahy zmluvných podmienok – Dôsledky konštatovania neplatnosti – Rozsudok z 3. marca 2020, Gómez del Moral Guasch (C-125/18, EU:C:2020:138) – Nové ptázky)

text:
               24.1.2022

               SK

               Úradný vestník Európskej únie

               C 37/2

      Uznesenie Súdneho dvora (deviata komora) zo 17. novembra 2021 (návrh na začatie prejudiciálneho konania, ktorý podal Juzgado de Primera Instancia no 38 de Barcelona – Španielsko) – Marc Gómez del Moral Guasch/Bankia SA
      (Vec C-655/20) (1)

      (Návrh na začatie prejudiciálneho konania - Článok 99 Rokovacieho poriadku Súdneho dvora - Ochrana spotrebiteľov - Smernica 93/13/ES - Nekalé podmienky v spotrebiteľských zmluvách - Zmluva o hypotekárnom úvere - Pohyblivá úroková sadzba - Referenčný index hypotekárneho úveru (IRPH) - Preskúmanie transparentnosti vnútroštátnym súdom - Posúdenie nekalej povahy zmluvných podmienok - Dôsledky konštatovania neplatnosti - Rozsudok z 3. marca 2020, Gómez del Moral Guasch (C-125/18, EU:C:2020:138) - Nové ptázky)
      (2022/C 37/02)
      Jazyk konania: španielčina

         Vnútroštátny súd, ktorý podal návrh na začatie prejudiciálneho konania

      Juzgado de Primera Instancia no 38 de Barcelona

         Účastníci konania

         Žalobca: Marc Gómez del Moral Guasch

         Žalovaná: Bankia SA

         Výrok

                  1.

                  Článok 5 smernice Rady 93/13/EHS z 5. apríla 1993 o nekalých podmienkach v spotrebiteľských zmluvách a požiadavka transparentnosti zmluvných podmienok v rámci hypotekárneho úveru sa majú vykladať v tom zmysle, že umožňujú obchodníkovi neuvádzať v takejto zmluve úplnú definíciu referenčného indexu určeného na výpočet pohyblivej úrokovej sadzby alebo neposkytnúť spotrebiteľovi pred uzavretím zmluvy informačnú brožúrku, ktorá uvádza skorší vývoj tohto indexu, z dôvodu, že informácie týkajúce sa uvedeného indexu sa úradne zverejňujú, pod podmienkou, že vzhľadom na verejne dostupné a sprístupnené informácie, ako aj na prípadné informácie poskytnuté obchodníkom mohol riadne informovaný, primerane pozorný a obozretný priemerný spotrebiteľ pochopiť konkrétne fungovanie spôsobu výpočtu referenčného indexu a posúdiť tak na základe presných a zrozumiteľných kritérií potenciálne významné ekonomické dôsledky takejto podmienky na jeho finančné záväzky.

                  2.

                  Článok 3 ods. 1, článok 4 ods. 2 a článok 5 smernice 93/13 sa majú vykladať v tom zmysle, že ak sa vnútroštátny súd domnieva, že zmluvná podmienka, ktorá určuje spôsob výpočtu úrokovej sadzby v zmluve o hypotekárnom úvere, nie je vyjadrená zreteľne a zrozumiteľne v zmysle článku 4 ods. 2 alebo článku 5 tejto smernice, prináleží mu preskúmať, či je táto podmienka „nekalá“ v zmysle článku 3 ods. 1 uvedenej smernice.

                  3.

                  Článok 6 ods. 1 smernice 93/13 sa má vykladať v tom zmysle, že ukladá vnútroštátnemu súdu povinnosť dať spotrebiteľovi možnosť rozhodnúť sa medzi opravou zmluvy, a to nahradením zmluvnej podmienky určujúcej pohyblivú úrokovú sadzbu, o ktorej bolo rozhodnuté, že je nekalá, podmienkou, ktorá odkazuje na index stanovený subisdiárne zákonom, na jednej strane a zrušením zmluvy o hypotekárnom úvere v celom jej rozsahu, ak by bola bez tejto podmienky neplatná, na druhej strane.

                  4.

                  Článok 6 ods. 1 a článok 7 ods. 1 smernice 93/13 v spojení s článkom 1 ods. 2 tejto smernice sa majú vykladať v tom zmysle, že nebránia tomu, aby v prípade neplatnosti nekalej podmienky určujúcej referenčný index na výpočet pohyblivých úrokov úveru vnútroštátny súd v súlade s podmienkami stanovenými v bode 67 rozsudku z 3. marca 2020, Gómez del Moral Guasch (C 125/18, EU:C:2020:138), nahradil tento index zákonným indexom uplatniteľným v prípade neexistencie inej dohody medzi zmluvnými stranami, ak sú tieto dva indexy určené na základe výpočtu, ktorý je rovnako komplexný, a vnútroštátne právo stanovuje toto nahradenie v nesporových veciach, kde slúži na zachovanie rovnováhy záväzkov medzi stranami, pod podmienkou, že náhradný index skutočne subsidiárne odráža ustanovenie vnútroštátneho práva.

                  5.

                  Článok 6 ods. 1 smernice 93/13 sa má vykladať v tom zmysle, že v situácií, v ktorej zmluva uzavretá medzi obchodníkom a spotrebiteľom už nemôže byť po odstránení nekalej podmienky platná a zrušenie zmluvy v celom jej rozsahu vystavuje spotrebiteľa mimoriadne škodlivým následkom, vnútroštátny súd môže napraviť túto neplatnosť tým, že nahradí túto podmienku subsidiárne stanoveným ustanovením vnútroštátneho práva, pričom sa uplatní sadzba vyplývajúca z náhradného indexu v deň uzavretia zmluvy.

         (1)  Dátum podania: 02.12.2020.


title: Vec C-79/21: Uznesenie Súdneho dvora (deviata komora) zo 17. novembra 2021 (návrh na začatie prejudiciálneho konania, ktorý podal Juzgado de Primera Instancia n° 2 de Ibiza – Španielsko) – YB/Unión de Créditos Inmobiliarios SA (Návrh na začatie prejudiciálneho konania – Články 53 a 99 Rokovacieho poriadku Súdneho dvora – Ochrana spotrebiteľov – Smernica 93/13/EHS – Nekalé podmienky v spotrebiteľských zmluvách – Hypotekárny úver – Pohyblivá úroková sadzba – Referenčný index hypotekárnych úverov (IRHP) – Preskúmanie transparentnosti vnútroštátnym súdom – Informačná povinnosť – Posúdenie nekalej povahy zmluvných podmienok – Požiadavky dobrej viery, rovnováhy a transparentnosti – Dôsledky určenia neplatnosti)

text:
               24.1.2022

               SK

               Úradný vestník Európskej únie

               C 37/3

      Uznesenie Súdneho dvora (deviata komora) zo 17. novembra 2021 (návrh na začatie prejudiciálneho konania, ktorý podal Juzgado de Primera Instancia no 2 de Ibiza – Španielsko) – YB/Unión de Créditos Inmobiliarios SA
      (Vec C-79/21) (1)

      (Návrh na začatie prejudiciálneho konania - Články 53 a 99 Rokovacieho poriadku Súdneho dvora - Ochrana spotrebiteľov - Smernica 93/13/EHS - Nekalé podmienky v spotrebiteľských zmluvách - Hypotekárny úver - Pohyblivá úroková sadzba - Referenčný index hypotekárnych úverov (IRHP) - Preskúmanie transparentnosti vnútroštátnym súdom - Informačná povinnosť - Posúdenie nekalej povahy zmluvných podmienok - Požiadavky dobrej viery, rovnováhy a transparentnosti - Dôsledky určenia neplatnosti)
      (2022/C 37/03)
      Jazyk konania: španielčina

         Vnútroštátny súd, ktorý podal návrh na začatie prejudiciálneho konania

      Juzgado de Primera Instancia no 2 de Ibiza

         Účastníci konania

         Žalobca: YB

         Žalovaná: Unión de Créditos Inmobiliarios SA

         Výrok

                  1.

                  Článok 5 smernice Rady 93/13/EHS z 5. apríla 1993 o nekalých podmienkach v spotrebiteľských zmluvách a požiadavka transparentnosti zmluvných podmienok v hypotekárnom úvere sa majú vykladať v tom zmysle, že nebránia vnútroštátnej právnej úprave a judikatúre, podľa ktorej predajca alebo dodávateľ nie je povinný poskytnúť spotrebiteľovi v okamihu uzavretia zmluvy o hypotekárnom úvere informácie o vývoji referenčného indexu v minulosti aspoň počas dvoch posledných rokov v porovnaní s aspoň jedným ďalším indexom, akým je index Euribor, za podmienky, že táto vnútroštátna právna úprava a táto vnútroštátna judikatúra umožnia súdu uistiť sa o tom, že s ohľadom na verejne dostupné a prístupné informácie, ako aj informácie poskytnuté prípadne predajcom alebo dodávateľom mohol riadne informovaný, primerane pozorný a obozretný priemerný spotrebiteľ pochopiť konkrétny spôsob výpočtu referenčného indexu a teda pochopiť na základe jasných a zrozumiteľných kritérií potenciálne významné hospodárske dôsledky takejto podmienky na jeho finančné povinnosti.

                  2.

                  Článok 3 ods. 1 smernice 93/13 sa má vykladať v tom zmysle, že bráni vnútroštátnej právnej úprave a judikatúre, ktoré považujú neexistenciu dobrej viery za nevyhnutnú podmienku každého preskúmania obsahu netransparentnej podmienky zmluvy uzatvorenej so spotrebiteľom. Prináleží vnútroštátnemu súdu, aby určil, či predajcu alebo dodávateľa možno vzhľadom na relevantné okolnosti veci samej považovať za osobu konajúcu v dobrej viere, ak si zvolil zákonom stanovený index, a či podmienka obsahujúca tento index spôsobuje značnú nerovnováhu v právach a povinnostiach vyplývajúcich zo zmluvy ku škode spotrebiteľa.

                  3.

                  Článok 6 ods. 1 a článok 7 ods. 1 smernice 93/13 sa majú vykladať v tom zmysle, že nebránia tomu, aby vnútroštátny súd v prípade neplatnosti nekalej zmluvnej podmienky stanovujúcej referenčný index na výpočet pohyblivých úrokov úveru nahradil tento index zákonným indexom, ktorý sa uplatní, ak neexistuje odlišná dohoda medzi zmluvnými stranami, pokiaľ tieto dva indexy majú rovnaký účinok a za predpokladu, že sú splnené podmienky stanovené v bode 67 rozsudku z 3. marca 2020, Gómez del Moral Guasch (C-125/18, EU:C:2020:138).

                  4.

                  Šestnásta otázka, ktorú položil Juzgado de Primera Instancia no 2 de Ibiza (Súd prvého stupňa č. 2 Ibiza, Španielsko) je zjavne neprípustná.

         (1)  Dátum podania: 9. 2. 2021.


title: Vec C-327/21 P: Odvolanie podané 25. mája 2021: Giro Travel Company SRL proti rozsudku Všeobecného súdu (deviata komora) z 24. marca 2021 vo veci T-193/18, Andreas Stihl/EUIPO

text:
               24.1.2022

               SK

               Úradný vestník Európskej únie

               C 37/4

      Odvolanie podané 25. mája 2021: Giro Travel Company SRL proti rozsudku Všeobecného súdu (deviata komora) z 24. marca 2021 vo veci T-193/18, Andreas Stihl/EUIPO
      (Vec C-327/21 P)
      (2022/C 37/04)
      Jazyk konania: angličtina

         Účastníci konania

         Odvolateľka: Giro Travel Company SRL (v zastúpení: C. N. Frisch, avocat)

         Ďalší účastník konania: Úrad Európskej únie pre duševné vlastníctvo
      Súdny dvor Európskej únie (komora príslušná prijímať odvolania) uznesením z 26. novembra 2021 rozhodol, že odvolanie sa neprijíma a spoločnosť Giro Travel Company SRL znáša svoje vlastné trovy konania.


title: Vec C-360/21 P: Odvolanie podané 9. júna 2021: FCA Italy SpA proti rozsudku Všeobecného súdu (deviata komora) z 28. apríla 2021 vo veci T-191/20, FCA Italy/EUIPO

text:
               24.1.2022

               SK

               Úradný vestník Európskej únie

               C 37/5

      Odvolanie podané 9. júna 2021: FCA Italy SpA proti rozsudku Všeobecného súdu (deviata komora) z 28. apríla 2021 vo veci T-191/20, FCA Italy/EUIPO
      (Vec C-360/21 P)
      (2022/C 37/05)
      Jazyk konania: angličtina

         Účastníci konania

         Odvolateľka: FCA Italy SpA (v zastúpení: F. Jacobacci, E. Truffo, avvocati)

         Ďalší účastník konania: Úrad Európskej únie pre duševné vlastníctvo
      Uznesením zo 6. októbra 2021 Súdny dvor (Komora príslušná prijímať odvolania) rozhodol, že odvolanie je neprípustné a FCA Italy SpA znáša svoje vlastné trovy konania.


title: Vec C-373/21 P: Odvolanie podané 18. júna 2021: Hasbro Inc. proti rozsudku Všeobecného súdu (šiesta komora) z 21. apríla 2021 vo veci T-663/19, Hasbro/EUIPO

text:
               24.1.2022

               SK

               Úradný vestník Európskej únie

               C 37/5

      Odvolanie podané 18. júna 2021: Hasbro Inc. proti rozsudku Všeobecného súdu (šiesta komora) z 21. apríla 2021 vo veci T-663/19, Hasbro/EUIPO
      (Vec C-373/21 P)
      (2022/C 37/06)
      Jazyk konania: angličtina

         Účastníci konania

         Odvolateľka: Hasbro Inc. (v zastúpení: J. Moss, Barrister)

         Ďalší účastník konania: Úrad Európskej únie pre duševné vlastníctvo
      Súdny dvor Európskej únie (komora rozhodujúca o prípustnosti odvolaní) uznesením z 1. decembra 2021 rozhodol, že odvolanie je neprípustné a že Hasbro Inc. znáša svoje vlastné trovy konania.


title: Vec C-381/21: Odvolanie podané 21. júna 2021: Keun Jig Lee proti rozsudku Všeobecného súdu (šiesta komora) z 21. apríla 2021 vo veci T-382/20, Lee/Úrad Európskej únie pre duševné vlastníctvo

text:
               24.1.2022

               SK

               Úradný vestník Európskej únie

               C 37/5

      Odvolanie podané 21. júna 2021: Keun Jig Lee proti rozsudku Všeobecného súdu (šiesta komora) z 21. apríla 2021 vo veci T-382/20, Lee/Úrad Európskej únie pre duševné vlastníctvo
      (Vec C-381/21)
      (2022/C 37/07)
      Jazyk konania: angličtina

         Účastníci konania

         Odvolateľ: Keun Jig Lee (v zastúpení: F. Jacobacci, avvocato, B. La Tella, avvocatessa)

         Ďalší účastník konania: Úrad Európskej únie pre duševné vlastníctvo
      Súdny dvor (komora príslušná prijímať odvolania) uznesením z 30. novembra 2021 rozhodol, že odvolanie nie je prípustné a že Keun Jig Lee znáša svoje vlastné trovy konania.


title: Vec C-483/21 P: Odvolanie podané 5. augusta 2021: Health Product Group sp. z o.o. proti rozsudku Všeobecného súdu (tretia komora) zo 16. júna 2021 vo veci T-678/19, Health Product Group/Úrad Európskej únie pre duševné vlastníctvo

text:
               24.1.2022

               SK

               Úradný vestník Európskej únie

               C 37/6

      Odvolanie podané 5. augusta 2021: Health Product Group sp. z o.o. proti rozsudku Všeobecného súdu (tretia komora) zo 16. júna 2021 vo veci T-678/19, Health Product Group/Úrad Európskej únie pre duševné vlastníctvo
      (Vec C-483/21 P)
      (2022/C 37/08)
      Jazyk konania: angličtina

         Účastníci konania

         Odvolateľka: Health Product Group sp. z o.o. (v zastúpení: M. Kondrat, adwokat)

         Ďalší účastník konania: Úrad Európskej únie pre duševné vlastníctvo
      Rozhodnutím z 30. novembra 2021 Súdny dvor (Komora rozhodujúca o prípustnosti odvolaní) vyhlásil odvolanie za neprípustné a konštatoval, že spoločnosť Health Product Group sp.z o.o. znáša svoje vlastné trovy konania.


title: Vec C-490/21 P: Odvolanie podané 10. augusta 2021: Davide Groppi Srl proti rozsudku Všeobecného súdu (druhá komora) zo 16. júna 2021 vo veci T-187/20, Davide Groppi/EUIPO – Viabizzuno (Stolová lampa)

text:
               24.1.2022

               SK

               Úradný vestník Európskej únie

               C 37/6

      Odvolanie podané 10. augusta 2021: Davide Groppi Srl proti rozsudku Všeobecného súdu (druhá komora) zo 16. júna 2021 vo veci T-187/20, Davide Groppi/EUIPO – Viabizzuno (Stolová lampa)
      (Vec C-490/21 P)
      (2022/C 37/09)
      Jazyk konania: taliančina

         Účastníci konania

         Odvolateľka: Davide Groppi Srl (v zastúpení: F. Boscariol de Roberto, D. Capra, V. Malerba, avvocati)

         Ďalší účastník konania: Úrad Európskej únie pre duševné vlastníctvo
      Uznesením z 26. novembra 2021 Súdny dvor (komora príslušná prijímať odvolania) vyhlásil odvolanie za neprípustné a uložil spoločnosti Davide Groppi Srl povinnosť znášať svoje vlastné trovy konania.


title: Vec C-513/21 P: Odvolanie podané 19. augusta 2021: DI proti rozsudku Všeobecného súdu (štvrtá rozšírená komora) z 9. júna 2021 vo veci T-514/19, DI/ECB

text:
               24.1.2022

               SK

               Úradný vestník Európskej únie

               C 37/6

      Odvolanie podané 19. augusta 2021: DI proti rozsudku Všeobecného súdu (štvrtá rozšírená komora) z 9. júna 2021 vo veci T-514/19, DI/ECB
      (Vec C-513/21 P)
      (2022/C 37/10)
      Jazyk konania: angličtina

         Účastníci konania

         Odvolateľ: DI (v zastúpení: L. Levi, advokátka)

         Ďalší účastník konania: Európska centrálna banka

         Návrhy odvolateľa

      Odvolateľ navrhuje, aby Súdny dvor:

                  —

                  zrušil napadnutý rozsudok,

                  —

               v dôsledku toho vyhovel odvolacím dôvodom odvolateľa, ktoré sa týkajú:
                              —

                              zrušenia rozhodnutia výkonnej rady ECB zo 7. mája 2019 o okamžitej výpovedi z disciplinárnych dôvodov,

                              —

                              zrušenia rozhodnutia výkonnej rady ECB z 25. júna 2019, ktorým odmietla opätovné začatie disciplinárneho konania pred ukončením trestného konania,

                              —

                              v každom prípade náhrady nemajetkovej ujmy odvolateľa, stanovenej ex æquo et bono na 20 000 eur,

                              —

                              náhrady všetkých trov konania,

                  —

                  uložil ECB povinnosť nahradiť všetky trovy konania o odvolaní aj konania na prvom stupni.

         Odvolacie dôvody a hlavné tvrdenia

      V napadnutom rozsudku došlo k nesprávnemu právnemu posúdeniu, keďže sa v ňom zamieta prvý žalobný dôvod týkajúci sa nedostatku právomoci autora sporných opatrení.
      V napadnutom rozsudku došlo k nesprávnemu právnemu posúdeniu, keďže sa v ňom zamieta druhý žalobný dôvod týkajúci sa porušenia článku 8.3.2 pravidiel pre zamestnancov a zásady právnej istoty.
      V napadnutom rozsudku došlo k nesprávnemu právnemu posúdeniu, keďže sa v ňom zamietol siedmy žalobný dôvod týkajúci sa porušenia práva na prezumpciu neviny a článku 48 Charty základných práv Európskej únie.
      V napadnutom rozsudku došlo k nesprávnemu právnemu posúdeniu, keďže sa v ňom zamietol štvrtý žalobný dôvod týkajúci sa porušenia článku 8.3.7 pravidiel pre zamestnancov a zásady nestrannosti, ako je stanovená v článku 41 Charty.
      V napadnutom rozsudku došlo k nesprávnemu právnemu posúdeniu, keďže sa v ňom zamietol šiesty žalobný dôvod týkajúci sa zjavne nesprávneho posúdenia.


title: Vec C-539/21 P: Odvolanie podané 26. augusta 2021: CE proti rozsudku Všeobecného súdu (siedma komora) zo 16. júna 2021 vo veci T-355/19, CE/Výbor regiónov

text:
               24.1.2022

               SK

               Úradný vestník Európskej únie

               C 37/7

      Odvolanie podané 26. augusta 2021: CE proti rozsudku Všeobecného súdu (siedma komora) zo 16. júna 2021 vo veci T-355/19, CE/Výbor regiónov
      (Vec C-539/21 P)
      (2022/C 37/11)
      Jazyk konania: francúzština

         Účastníci konania

         Odvolateľ: CE (v zastúpení: M. Casado García-Hirschfeld, advokátka)

         Ďalší účastník konania: Výbor regiónov

         Návrhy odvolateľa

                  —

                  čiastočne zrušiť rozsudok zo 16. júna 2021, CE/Výbor regiónov (T-355/19),

                  —

                  uložiť Výboru regiónov povinnosť nahradiť trovy konania, vrátane trov konania na Všeobecnom súde týkajúceho sa sporu vo veci samej ako aj konania o nariadení predbežného opatrenia.

         Odvolacie dôvody a hlavné tvrdenia

      Na podporu svojho odvolania odvolateľ napáda najmä body 69 a 70, 73 až 77, 83 až 91, 109 až 116, 126 až 139, 149 a 150 napadnutého rozsudku. Odvolateľ uvádza jediný odvolací dôvod založený na skreslení skutkových okolností a zjavne nesprávnych posúdeniach vedúcich k nedostatočnému a právne nepresnému odôvodneniu.


title: Vec C-560/21: Návrh na začatie prejudiciálneho konania, ktorý podal Bundesarbeitsgericht (Nemecko) 13. septembra 2021 – ZS/Zweckverband „Kommunale Informationsverarbeitung Sachsen“ KISA, Körperschaft des öffentlichen Rechts

text:
               24.1.2022

               SK

               Úradný vestník Európskej únie

               C 37/8

      Návrh na začatie prejudiciálneho konania, ktorý podal Bundesarbeitsgericht (Nemecko) 13. septembra 2021 – ZS/Zweckverband „Kommunale Informationsverarbeitung Sachsen“ KISA, Körperschaft des öffentlichen Rechts
      (Vec C-560/21)
      (2022/C 37/12)
      Jazyk konania: nemčina

         Vnútroštátny súd, ktorý podal návrh na začatie prejudiciálneho konania

      Bundesarbeitsgericht

         Účastníci konania pred vnútroštátnym súdom

         Žalobca, odvolateľ a navrhovateľ v konaní o opravnom prostriedku „Revision“: ZS

         Žalovaný, odporca v odvolacom konaní a odporca v konaní o opravnom prostriedku „Revision“: Zweckverband „Kommunale Informationsverarbeitung Sachsen“ KISA, Körperschaft des öffentlichen Rechts

         Prejudiciálne otázky

                  1.

                  Má sa článok 38 ods. 3 druhá veta nariadenia (EÚ) 2016/679 (1) (všeobecné nariadenie o ochrane údajov, ďalej len „GDPR“) vykladať v tom zmysle, že bráni ustanoveniu vnútroštátneho práva, akým je v tomto prípade § 6 ods. 4 prvá veta Bundesdatenschutzgesetz (spolkový zákon o ochrane osobných údajov), ktoré odvolanie zodpovednej osoby zo strany prevádzkovateľa, ktorý je jej zamestnávateľom, viaže na predpoklady uvedené v tomto ustanovení, nezávisle od toho, či sa tak deje z dôvodu plnenia jeho úloh?
                  V prípade kladnej odpovede na prvú otázku:

                  2.

                  Vychádza článok 38 ods. 3 druhá veta GDPR z dostatočného právneho základu, najmä pokiaľ zahŕňa zodpovednú osobu, ktorá sa nachádza v pracovnom pomere s prevádzkovateľom?

         (1)  Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (Ú. v. EÚ L 119, 2016, s. 1).


title: Vec C-587/21 P: Odvolanie podané 23. septembra 2021: DD proti rozsudku Všeobecného súdu (štvrtá komora) zo 14. júla 2021 vo veci T-632/19, DD/FRA

text:
               24.1.2022

               SK

               Úradný vestník Európskej únie

               C 37/8

      Odvolanie podané 23. septembra 2021: DD proti rozsudku Všeobecného súdu (štvrtá komora) zo 14. júla 2021 vo veci T-632/19, DD/FRA
      (Vec C-587/21 P)
      (2022/C 37/13)
      Jazyk konania: angličtina

         Účastníci konania

         Odvolateľ: DD (v zastúpení: N. Lorenz, Rechtsanwältin)

         Ďalší účastník konania: Agentúra Európskej únie pre základné práva

         Návrhy odvolateľa

      Odvolateľ navrhuje, aby Súdny dvor:

                  —

                  zrušil napadnutý rozsudok v celom rozsahu,

                  —

                  v dôsledku toho

                              —

                              zrušil rozhodnutie riaditeľa Agentúry Európskej únie pre základné práva (FRA) z 19. novembra 2018, ktorým sa zamieta odvolateľova žiadosť podľa článku 90 ods. 1 Služobného poriadku,

                              —

                              v prípade potreby zrušil rozhodnutie riaditeľa FRA z 12. júna 2018, doručené 13. júna 2018, zamietajúce sťažnosť, ktorú podal odvolateľ podľa článku 90 ods. 2 Služobného poriadku proti vyššie uvedenému rozhodnutiu z 19. novembra 2019,

                              —

                              priznal odvolateľovi náhradu spôsobenej nemajetkovej ujmy, podrobne opísanej v tomto odvolaní, odhadnutej ex aequo et bono na 100 000 eur,

                              —

                              uložil FRA povinnosť nahradiť všetky trovy konania.

         Odvolacie dôvody a hlavné tvrdenia

      Nesprávne právne posúdenie a skreslenie dôkazov v súvislosti s opisom skutkového stavu.
      Nesprávne právne posúdenie a porušenie zásady právnej istoty v súvislosti s prvou časťou žalobného dôvodu založeného na nezákonnosti.
      Nesprávne právne posúdenie, porušenie res iudicata, nedostatočné odôvodnenie, nerozhodnutie o žalobnom dôvode odvolateľa, skreslenie dôkazov v súvislosti s druhou časťou žalobného dôvodu založeného na nezákonnosti.
      Nesprávne právne posúdenie, zjavne nesprávne posúdenie a nedostatočné odôvodnenie v súvislosti s treťou časťou žalobného dôvodu založeného na nezákonnosti.
      Nesprávne právne posúdenie, skreslenie dôkazov, zjavne nesprávne posúdenie, odvolací dôvod, podľa ktorého Všeobecný súd konal ultra vires a ultra petita, odvolací dôvod založený na tom, že Všeobecný súd nesprávne zamietol žalobcovu ponuku predložiť na požiadanie dokument, ktorý bol vo veci relevantný, a nedostatočné odôvodnenie v súvislosti so štvrtou časťou žalobného dôvodu založeného na nezákonnosti.
      Nesprávne právne posúdenie, nedostatočné odôvodnenie, nesprávna právna kvalifikácia skutkového stavu, skreslenie dôkazov a zjavne nesprávne posúdenie v súvislosti s piatou časťou žalobného dôvodu založeného na nezákonnosti.
      Nesprávne právne posúdenie, skreslenie dôkazov, nerozhodnutie o žalobnom dôvode odvolateľa, nesprávna právna kvalifikácia, odvolací dôvod, podľa ktorého Všeobecný súd konal ultra petita, odvolací dôvod založený na tom, že Všeobecný súd nesprávne zamietol žalobcovu ponuku predložiť na požiadanie dokument, ktorý bol vo veci relevantný, neúplné skúmanie žaloby a žalobného dôvodu založeného na obťažovaní v súvislosti so šiestou časťou žalobného dôvodu založeného na nezákonnosti.
      Nesprávne právne posúdenie týkajúce sa časti o údajnej skutočnej ujme a príčinnej súvislosti.